open-index/open-wikipedia-markdown huggingface dataset:
କମଳା ଶତପଥୀ

**କମଳା ଶତପଥୀ** (ଜନ୍ମ: ୧ ଜୁଲାଇ ୧୯୬୩) ଜଣେ ଭାରତୀୟ ଓଡ଼ିଆ-ଭାଷୀ ଲେଖିକା, ଗାଳ୍ପିକା, କବି, ଔପନ୍ୟାସିକା ଓ ଅନୁବାଦିକା । ୨୦୨୨ ମସିହାରେ ତାଙ୍କୁ ଅନୁବାଦ ସାହିତ୍ୟରେ କେନ୍ଦ୍ର ସାହିତ୍ୟ ଏକାଦେମୀ ପୁରସ୍କାର ମିଳିଥିଲା । ସୟଦ୍ ସଲିମ୍‌ଙ୍କ ରଚିତ ତେଲୁଗୁ ଉପନ୍ୟାସ *ଭେନ୍ଦି ମେଘମ୍‌*ର ଓଡ଼ିଆ ଅନୁବାଦ ସୁନେଲି ବାଦଲ ପାଇଁ ତାଙ୍କୁ ଏହି ପୁରସ୍କାର ମିଳିଥିଲା ।

## ଜୀବନୀ 
କମଳା ଶତପଥୀ ୧୯୬୩ ମସିହାର ଜୁଲାଇ ୧ ତାରିଖରେ ଖଇରାପଡ଼ା, ବାରଙ୍ଗଠାରେ ଜନ୍ମଗ୍ରହଣ କରିଥିଲେ । ସେ ଦର୍ଶନରେ ସ୍ନାତକୋତ୍ତର କରିଛନ୍ତି । ତାଙ୍କ ରଚିତ ୭୦୦ରୁ ଉର୍ଦ୍ଧ୍ୱ କାହାଣୀ, ୩୨୫ରୁ ଉର୍ଦ୍ଧ୍ୱ କବିତା, ୨୧ଟି ଉପନ୍ୟାସ ତଥା ଅନେକ ନିବନ୍ଧ ବିଭିନ୍ନ ପତ୍ରପତ୍ରିକା, ସମ୍ବାଦପତ୍ର ଆଦିରେ ପ୍ରକାଶିତ ହୋଇଛି ।  ଆଦି ଓଡ଼ିଶାର ସୁନାମଧନ୍ୟ ପତ୍ରପତ୍ରିକାରେ ତାଙ୍କର ଲେଖା ନିୟମିତ ପ୍ରକାଶିତ ହେଇଆସୁଛି ।

ତାଙ୍କ ରଚିତ ଗପ, କବିତା ଗୁଡ଼ିକ ବିଭିନ୍ନ ସମ୍ବାଦପତ୍ର ସହିତ ସତ୍ୟବାଦୀ, ଦିଗ୍‌ବଳୟ, ମହୁରୀ, କାଦମ୍ବିନୀ, କଥା, ଝଙ୍କାର, ଦୀକ୍ଷା, ଅମୃତାୟନ, କଥା କଳିକା, ରେବତୀ, ଶୁଭପଲ୍ଲବ, ମହୁରି, ସୁଧନ୍ୟା, ସୁବାର୍ତ୍ତା, ପ୍ରମେୟ, ସମ୍ବାଦ ଆଦି ପତ୍ରପତ୍ରିକାରେ ତାଙ୍କର ଲେଖା ନିୟମିତ ପ୍ରକାଶିତ ହେଇଆସୁଛି । ଲେଖାଲେଖି ବ୍ୟତୀତ ସେ ଜଣେ ଡବିଂ କଳାକାର ଏବଂ ମଞ୍ଚ ନିର୍ଦ୍ଦେଶିକା ସହିତ ମହିଳାମାନଙ୍କୁ ଆର୍ଟ ଆଣ୍ଡ୍ କ୍ରାଫ୍ଟର ପ୍ରଶିକ୍ଷଣ ଦେବା କାର୍ଯ୍ୟ କରନ୍ତି ।

ଜଣେ ଅନୁବାଦିକା ଭାବରେ ସେ କ୍ୟାନସର୍ ନୁହେଁ ଅସାଧ୍ୟ ବେମାରି, ଜୀବନର ସତ୍ୟତା, ଯାତ୍ରା, ଧ୍ୱଂସ ତଳର ଜୀବନ, ରାଣୀର କାହାଣୀ, ମରୁପୁଷ୍ପ, ସ୍ମରଣଗାଥା ଆଦି ପୁସ୍ତକକୁ ଓଡ଼ିଆରେ ଅନୁବାଦ କରିଛନ୍ତି । ତାଙ୍କ ରଚିତ କାହାଣୀ ହିନ୍ଦୀ ଆଉ ମରାଠୀ ଭାଷାରେ ଅନୁବାଦ କରାଯାଇ ପୁସ୍ତକ ପ୍ରକାଶିତ ହୋଇଛି । ସମ୍ପାଦିକା ଓ ସଙ୍କଳିକା ଭାବରେ ସିଏ କିଛି ଓଡ଼ିଆ ଲେଖିକାଙ୍କର କାହାଣୀ ସବୁକୁ ମରାଠୀରେ ଅନୁବାଦ କରେଇ *ସରତ୍ୟା ବସନ୍ତଚ୍ୟା ଗୋଷ୍ଠୀ* ବହିଟି ପ୍ରକାଶିତ କରେଇଛନ୍ତି । ବୀଣାପାଣି ମହାନ୍ତିଙ୍କର କାହାଣୀର ଉର୍ଦ୍ଦୁ ଅନୁବାଦ କରେଇ ପ୍ରକାଶିତ କରେଇଛନ୍ତି ।
* ମରୁପୁଷ୍ପ

### ଅନ୍ୟାନ୍ୟ ରଚନାବଳୀ 
* ଶେଷ ଫଗୁଣ (କବିତା)
* ମହୁମାଛିର ଜୀବନ (ଲଳିତ ନିବନ୍ଧ)
* ହେଲୋ ଭୁଟାନ୍ (ଭ୍ରମଣ ଉପନ୍ୟାସ)
* ବୀତେ ବସନ୍ତ କି ବାତେ (ହିନ୍ଦୀରେ ଅନୁବାଦ ହୋଇଥବା ଗଳ୍ପ ପୁସ୍ତକ)
* ସରତ୍ୟା ବସନ୍ତାଚ୍ୟା ଗୋଷ୍ଠୀ (ମରାଠୀରେ ଅନୁବାଦ ହୋଇଥବା ଗଳ୍ପ ସଂକଳନ)
* ସ୍ବୟଂପ୍ରଭା (ଓଡ଼ିଆ ଲେଖିକାଙ୍କର କାହାଣୀ ମରାଠୀରେ ଅନୁବାଦ ହୋଇଥିବା ପୁସ୍ତକର ସଂକଳିକା ଓ ପ୍ରକାଶିକା)
* ବୀଣାପାଣି ମହାନ୍ତି କି କହାନୀୟାଁ (ବୀଣାପାଣି ମହାନ୍ତିଙ୍କ କାହାଣୀର ଉର୍ଦ୍ଦୁରେ ଅନୁବାଦ ହୋଇଥିବା ପୁସ୍ତକର ସଂକଳିକା ଓ ପ୍ରକାଶିକା)

## ପୁରସ୍କାର 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର (ଅନୁବାଦ), ୨୦୨୨
* ସୁଧନ୍ୟା ଗଳ୍ପ ସମ୍ମାନ
* ଓଡ଼ିଶା ଲେଖିକା ସମ୍ମାନ
* ପ୍ରତିଭା ପୂଜା ସଂସଦ ସମ୍ମାନ
* ସାହାଣମେଲା ସମ୍ମାନ
* ଗନ୍ଧଗିରି ସମ୍ମାନ
* ଶବ୍ଦସୃଷ୍ଟି ପରିବାର ସମ୍ମାନ

## ଆଧାର 
## ବାହାର ଲିଙ୍କ୍ 
ଶ୍ରେଣୀ:୧୯୬୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ ଅନୁବାଦକ
ଶ୍ରେଣୀ:କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ନାଟ୍ୟକାର
କେଟୋପ୍ରୋଫେନ

**କେଟୋପ୍ରୋଫେନ** ହେଉଛି ଏକ ନନ୍ ଷ୍ଟେରଏଡାଲ୍ ଆଣ୍ଟି-ଇନ୍‌ଫ୍ଲାମେଟୋରୀ ଔଷଧ (NSAID) ଯାହା ଯନ୍ତ୍ରଣା ଏବଂ ପ୍ରଦାହର ଚିକିତ୍ସା କରିବା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଇପାରେ କିମ୍ବା ଚର୍ମରେ ପ୍ରୟୋଗ କରାଯାଇପାରେ ।

ଏହାର ସାଧାରଣ ପାର୍ଶ୍ୱ ପ୍ରତିକ୍ରିୟା: ପାଟିରେ ଗ୍ରହଣ କଲାବେଳେ ପେଟରେ ଯନ୍ତ୍ରଣା ଏବଂ ଅଇ ଲାଗେ । ଏହା ଏକ ଜେନେରିକ୍ ଔଷଧ ଏବଂ କାଉଣ୍ଟରରେ ଉପଲବ୍ଧ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମନସ୍କ

**ମନସ୍କ** ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଭବାନୀ ପ୍ରସାଦ ମାଝୀ । ଲିଙ୍ଗରାଜ ନାଥ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଏବଂ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ମାନସ ସାହୁ । ସଙ୍ଗୀତକାର କିସଲୟ ରାୟ ଏହି କଥାଚିତ୍ରଟିରେ ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅଶ୍ୱିନୀ ରାୟ ମହାପାତ୍ର ଓ ମଧୁମିତା ବାରିକ । ଚୌଧୁରୀ ବିକାଶ ଦାସ, ଅମୃତାଂଶୁ ବିଷୋୟୀ, ଦେବଦତ୍ତ ନନ୍ଦ, ରାଜେଶ୍ୱର ପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ ।

ଏହି କଥାଚିତ୍ରଟି ୨୦୨୩ ମସିହାର ମାର୍ଚ୍ଚ ୨୪ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

## ଅଭିନୟ
* ଅଶ୍ୱିନୀ ରାୟ ମହାପାତ୍ର - ତାନିସ
* ମଧୁମିତା ବାରିକ - ଶାଲିନୀ
* ଚୌଧୁରୀ ବିକାଶ ଦାସ - ପାଗଳ ବାବା
* ଭାବାନୀ ପ୍ରସାଦ - ରଘୁ
* ଦେବଦତ୍ତ ନନ୍ଦ - ପିଟର
* ରାଜେଶ୍ୱର ପାତ୍ର - କାନ୍ତବାବୁ
* ମିନତି ପଟ୍ଟନାୟ - ପାଗିଳୀ
* ଅମୃତାଂଶୁ ବିଷୋୟୀ (ଶିଶୁ କଳାକାର)

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲ କିସଲୟ ରାୟ । 

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଡେସ୍ଲୋରାଟାଡାଇନ

**ଡେସ୍ଲୋରାଟାଡାଇନ,** ଏକ ବେପାର ନାମ କ୍ଲାରିନକ୍ସ, ଏକ ଔଷଧ ଯାହା ଅର୍ଟିକାରିଆ ଏବଂ ଆଲର୍ଜିକ ନାକ ପ୍ରଦାହ ଭଳି ଆଲର୍ଜି ସମ୍ପନ୍ନ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏହି ଔଷଧର ପ୍ରଭାବ ଏଇ ଘଣ୍ଟାରେ ଆରମ୍ଭ ହୋଇ ୨୪ ଘଣ୍ଟା ପର୍ଯ୍ୟନ୍ତ ରହେ । ଏହା ଏକ ଦ୍ୱିତୀୟ ପିଢ଼ିର ଆଣ୍ଟିହିଷ୍ଟାମିନ ଔଷଧ । ଯୁକ୍ତରାଜ୍ୟରେ ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ଏବଂ ପ୍ରତି ମାସରେ ଏହା ବାବଦ ପ୍ରାୟ ୧.୫ ପାଉଣ୍ଡ ଖର୍ଚ୍ଚ ହୁଏ । ଏହା ସୁଡୋଏଫେଡ୍ରିନ ସହିତ ଏକ ମିଶ୍ରଣ ଭାବରେ ମଧ୍ୟ ଉପଲବ୍ଧ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦଧି ନାଟ

**ଦଧି ନାଟ**, ଓଡ଼ିଶାର ଏକ ପାରମ୍ପାରିକ ଲୋକକଳା । ଏହି ନାଟରେ ମୁଖ୍ୟତଃ ରାଧାକୃଷ୍ଣ ଲୀଳା ପ୍ରଦର୍ଶନ କରାଯାଏ । ଏହି ନାଟକ ବିଶେଷକରି ବୈଷ୍ଣବ ସମ୍ପ୍ରଦାୟର ଲୋକମାନଙ୍କଦ୍ୱାରା ପରିବେଷିତ ହୋଇଥାଏ । ଏହି ନାଟ ପରିବେଷଣ ପରେ, କଳାକାରମାନେ ଗୋପାଳୁଣୀ ବେଶରେ ଆଖପାଖ ଅଞ୍ଚଳକୁ ଯାଇ ଦହି ବିକ୍ରୀ କରିବାର ପରମ୍ପରା ରହିଛି । ଏହି ପରମ୍ପରା ଯୋଗୁ, ନାଟର ନାମ ଦଧି ନାଟ ହୋଇଥିବାର ବିଶ୍ୱାସ କରାଯାଏ । ଭଦ୍ରକ ଓ ବାଲେଶ୍ୱର ଜିଲ୍ଲାରେ ଏହି ନାଟକ ବିଶେଷ ଭାବରେ ପରିବେଷଣ କରାଯାଏ ।

## ବିଷୟବସ୍ତୁ 
ରାଧାକୃଷ୍ଣ ଲୀଳା ଏହି ନାଟର ପ୍ରମୁଖ ବିଷୟବସ୍ତୁ । ଏହି ଲୀଳାର ଆରମ୍ଭ ହୋଇଥାଏ କଂସର ଦୌରାତ୍ମରୁ ପୃଥିବୀକୁ ରକ୍ଷା କରିବା ନିମନ୍ତେ ବସୁମାତାଙ୍କର ବିଷ୍ଣୁ ଓ ଅନ୍ୟାନ୍ୟ ଦେବଦେବୀଙ୍କୁ ପ୍ରାଥନାରୁ ଏବଂ ଶେଷ ହୋଇଥାଏ କଂସବଧ ଓ ଉଗ୍ରସେନଙ୍କ ପୁନଶ୍ଚ ରାଜ୍ୟଭିଷେକରେ । ଏଥିରେ କୃଷ୍ଣଙ୍କ ସମ୍ପୂର୍ଣ୍ଣ ବାଲ୍ୟଲୀଳା ପରିବେଷିତ ହୋଇଥାଏ । ତେବେ ସ୍ଥଲବିଶେଷରେ କେବଳ ନିର୍ଦ୍ଧିଷ୍ଟ ବିଷୟବସ୍ତୁ ଯଥା କାଳିଆ ଦଳନ, ବସ୍ତ୍ରହରଣ, କଂସବଧ ଆଦି ମଧ୍ୟ ପରିବେଷିତ ହୋଇଥାଏ ।

## କଳାକାର  
ଏହି ନାଟକରେ ଆଞ୍ଚଳିକ ଗ୍ରାମୀଣ କଳାକାରମାନେ ହିଁ ଅଭିନୟ କରନ୍ତି । ସେମାନେ ମୁଖ୍ୟତଃ ବୈଷ୍ଣବ ସମ୍ପ୍ରଦାୟରୁ ଥାଆନ୍ତି । ଆଗରୁ କେବଳ ପୁରୁଷମାନେ ଏଥିରେ ଅଭିନୟ କରୁଥିଲେ ଏବେ ମହିଳାମାନେ ମଧ୍ୟ ଅଭିନୟ କରୁଛନ୍ତି । କୃଷ୍ଣ ବଳରାମଙ୍କ ଚରିତ୍ରରେ ଶିଶୁ କଳାକାରମାନେ ଅଭିନୟ କରନ୍ତି ।

## ବାଦ୍ୟଯନ୍ତ୍ର 
ଏହି ଲୋକକଳାରେ ମୁଖ୍ୟତଃ ପାରମ୍ପାରିକ ବାଦ୍ୟଯନ୍ତ୍ର ଯଥା ହାରମୋନିୟମ, ପଖାଉଜ, ଡୁବିତାବଲା, କରତାଳ ଓ କୁବୁଜି ଆଦି ବ୍ୟବହାର ହୋଇଥାଏ । ସମୟ ପରିବର୍ତ୍ତନ ସହିତ ଏଥିରେ କି-ବୋର୍ଡ଼ ଓ ସିନ୍ଥେସାଇଜର ଭଳି ଆଧୁନିକ ବାଦ୍ୟଯନ୍ତ୍ର ବ୍ୟବହାର କରାଯାଉଛି ।

## ମଞ୍ଚସଜ୍ଜା 
ଏହି ଲୋକକଳା ଦିନବେଳା ପରିବେଷଣ ହେଉଥିବାରୁ ଆଲୋକ ଓ ମଞ୍ଚସଜ୍ଜାର ବିଶେଷ ଆବଶ୍ୟକତା ନଥାଏ । ମୁଖ୍ୟମଞ୍ଚରେ ଅଭିନୟ ହେଉଥିବା ବେଳେ, ପାର୍ଶ୍ୱ ମଞ୍ଚରେ ବାଦ୍ୟଯନ୍ତ୍ର ବାଦକମାନେ ବସନ୍ତି । ମୁଖ୍ୟ ପୋଷାକ ଶାଢ଼ୀ ଓ ଧୋତି । କଳାକାରମାନେ ନିଜେ ନିଜ ରୂପସଜ୍ଜାର ଆୟୋଜନ କରିଥାନ୍ତି ।

## ପାରିଶ୍ରମିକ 
ଏହି ଲୋକକଳାରେ କଳାକାରମାନଙ୍କୁ ଖୁବ କମ ପାରିଶ୍ରମିକ ମିଳିଥାଏ । ଅର୍ଥ ଅଭାବରୁ ଅନେକ କଳାକାର ଏହି ଲୋକକଳାକୁ ଛାଡ଼ି ଦେଇଛନ୍ତି ଓ ଏହି ବିଲୁପ୍ତ ହେବାକୁ ବସିଲାଣି ।

## ଆଧାର 
ଶ୍ରେଣୀ:ଓଡ଼ିଶାର ଲୋକକଳା
ଅଶୋକସୁନ୍ଦରୀ

**ଅଶୋକସୁନ୍ଦରୀ** (Sanskrit: अशोकसुन्दरी, ) ଜଣେ ହିନ୍ଦୁ ଦେବୀ ତଥା ଶିବ ଓ ପାର୍ବତୀଙ୍କର କନ୍ୟା ଅଟନ୍ତି । ପଦ୍ମ ପୁରାଣରେ ତାଙ୍କର ଜୀବନୀ ବର୍ଣ୍ଣନା କରାଯାଇଛି । ଅଶୋକସୁନ୍ଦରୀଙ୍କୁ ଦକ୍ଷିଣ ଭାରତରେ ମୁଖ୍ୟତଃ ବାଲା ତ୍ରିପୁରସୁନ୍ଦରୀ (Bala Tripurasundari) ନାମରେ ପୂଜା କରନ୍ତି ।  

## ବ୍ୟୁତ୍ପତ୍ତି
ନିଜର ଏକାକୀପଣ ଦୂର କରିବାକୁ ଏକ କନ୍ୟା ସନ୍ତାନ ନିମନ୍ତେ କଳ୍ପବୃକ୍ଷ ପାଖରେ ପାର୍ବତୀ ମାନସିକ କରିଥିଲେ । ପାର୍ବତୀଙ୍କର ଦୁଃଖ ବା ଶୋକ ଦୂର କରିବା ଯୋଗୁ “ଅଶୋକ” ନାମ ଓ “ସୁନ୍ଦରୀ କନ୍ୟା” ଯୋଗୁ “ସୁନ୍ଦରୀ” ନାମ ରଖି ଅଶୋକସୁନ୍ଦରୀ ନାମ କରଣ କରାଯାଇଥିଲା ।

## ବିକାଶ
ହିନ୍ଦୁ ପୁରାଣରେ (Hindu mythology) ଅଶୋକସୁନ୍ଦରୀ ବିଷୟରେ ବିଶେଷ କିଛି ଉଲ୍ଲେଖ ନାହଁ ; କେବଳ “ପଦ୍ମ ପୁରାଣ”ରେ ତାଙ୍କ ବିଷୟରେ ଉଲ୍ଲେଖ ଅଛି । 
## ଦୂରଦର୍ଶନ ଧାରାବାହିକ
ଶିବ ଓ ପାର୍ବତୀଙ୍କ ଜୀବନ ଉପରେ ଆଧାରିତ ‘ଦେବୋ କେ ଦେବ ମହାଦେବ’ ଦୂରଦର୍ଶନ ଧାରାବାହିକରେ ଦର୍ଶକମାନେ ପ୍ରଥମ କରି ଦର୍ଶକମାନେ ତାଙ୍କ ବିଷୟରେ ଜାଣିପାରିଲେ । ପରେ ବିଘ୍ନହର୍ତ୍ତା ଗଣେଶ ଚଳଚ୍ଚିତ୍ରରେ ତାଙ୍କ ଚରିତ୍ର ଅବତାରଣା ହୋଇଥିଲା ।  

## ବାହ୍ୟ ଲିଙ୍କ
## ଆଧାର
ଶ୍ରେଣୀ:ହିନ୍ଦୁ ଦେବୀ
ସ୍ପୋଣ୍ଡିଲୋଲିସ୍ଥେସିସ

**ସ୍ପୋଣ୍ଡିଲୋଲିସ୍ଥେସିସ** ରୋଗରେ ଏକ ମେରୁଅସ୍ଥିର ବିସ୍ଥାପନ ହୁଏ **।** ମୁଖ୍ୟ ଲକ୍ଷଣଗୁଡ଼ିକ ମଧ୍ୟରେ ପିଠି ଯନ୍ତ୍ରଣା କିମ୍ବା ସିଆଟିକା ହୋଇପାରେ, ଯଦିଓ କେତେକଙ୍କର କୌଣସି ଲକ୍ଷଣ ନ ଥାଇପାରେ । ଅଧକ ବିସ୍ଥାପନ ହେଲେ ଲକ୍ଷଣଗୁଡ଼ିକ ଅଧିକ ଖରାପ ହୋଇପାରେ । ଅନ୍ୟାନ୍ୟ ପଦକ୍ଷେପଗୁଡ଼ିକରେ ଓଜନ ହ୍ରାସ କରାଯାଇପରେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଆଗ୍ନେୟ

**ଆଗ୍ନେୟୀ** (Sanskrit: आग्नेयी, IAST Āgneyī, 'ଅଗ୍ନି ଦେବତାଙ୍କର କନ୍ୟା') ବିଷୟରେ ହରିବଂଶ ଓ ବିଷ୍ଣୁପୁରାଣରେ ଲିଖିତ ଅଛି ଯେ, ସେ ଉଋଙ୍କର (ଅଙ୍ଗିରା ବଂଶ) ପତ୍ନୀ ଥିଲେ ଓ ଅଙ୍ଗ, ସୁମାନସ, ଖ୍ୟାତି, କ୍ରତୁ ଓ ସିବିଙ୍କର ମାତା ଥିଲେ (ହରିବଂଶରେ ଗୟା ନାମକ ଅନ୍ୟ ଏକ ପୁତ୍ର ବିଷୟ ଉଲ୍ଲେଖ ଅଛି) । ଅଗ୍ନି ଦେବତା ତାଙ୍କର ପିତା ଥିଲେ ଯିଏ ବୈଦିକ (Vedic) ଯୁଗରୁ ଆରମ୍ଭ କରି ଆଧୁନିକ ଯୁଗ ପର୍ଯ୍ୟନ୍ତ ଭାରତ ଉପମହାଦେଶରେ (Indian subcontinent) ହିନ୍ଦୁ ଦେବତା (Hindu God) ଭାବରେ ପୂଜା ପାଇ ଆସୁଛନ୍ତି ।

## ଶବ୍ଦ ଇତିହାସ 
ଅଗ୍ନିର ଏକ ବିଶେଷଣ ଭାବରେ ଆଗ୍ନେୟ ଶବ୍ଦକୁ ଗ୍ରହଣ କରାଯାଇଛି ଯାହାର ଅର୍ଥ ଦହନଶୀଳ, ଅଗ୍ନିମୟ ଇତ୍ୟାଦି । ଅଗ୍ନି ପୁରାଣରେ ଏହି ଶବ୍ଦର ଏକ ବିଶେଷ୍ୟ ରୂପ ମଧ୍ୟ ଅଛି ଯାହାକୁ ଆଗ୍ନେୟ (Astra) ଅସ୍ତ୍ର, ଦକ୍ଷିଣ ପୂର୍ବ କୋଣକୁ ଆଗ୍ନେୟ କୁହାଯାଏ, ଯେଉଁ ଦିଗର ଦିଗପାଳ ହେଉଛନ୍ତି ଅଗ୍ନି ।

## ହିନ୍ଦୁ ଧର୍ମ ସହିତ ସମ୍ପର୍କ
ପୁରାତନ ବେଦ ସାହିତ୍ୟରେ ଆଗ୍ନେୟୀ ବଦଳରେ ଆଗ୍ନେୟା ଲେଖାଯାଇଛି ଯେଉଁଥିରେ ତାଙ୍କୁ ଶକ୍ତିଶାଳୀ ଦେବୀ ଭାବରେ ବର୍ଣ୍ଣନା କରାଯାଇଛି । ତାଙ୍କର ମାତା ଅଗ୍ନିଙ୍କର ପତ୍ନୀ ଥିଲେ ଯାହାଙ୍କର ନାମ ସ୍ୱାହା ବା ଅଗ୍ନାୟୀ ଦିଆଯାଇଥିଲା ।   

## ଆଧାର
ଶ୍ରେଣୀ:ହିନ୍ଦୁ ଦେବୀ
ସରଗ ପୁରରୁ ଆସିଚି ପ୍ରିୟା

**ସରଗ ପୁରରୁ ଆସିଚି ପ୍ରିୟା** ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ କବିର ଦାସ । ପ୍ରତୀକ୍ ସିଲ୍ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ନିର୍ଦ୍ଦେଶକ ସଞ୍ଜୟ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ନିଲାକ୍ଷୀ ପାତ୍ର, ଅଭିଜିତ ଦାସ, ସୁମନ ମହାରଣା ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୩ ମସିହାର ମାର୍ଚ୍ଚ ୨୬ ତାରିଖରେ ଜୀ-ସାର୍ଥକରେ ମୁକ୍ତିଲାଭ କରିଥିଲା ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଡୁପିଲୁମାବ

**ଡୁପିଲୁମାବ**, ବେପାର ନାମ ଡୁପିକ୍ସେନେଣ୍ଟ, ଏକ ଔଷଧ ଯାହା ଏକଜିମା (ଆଟୋପିକ୍ ଡର୍ମାଟାଇଟିସ୍), ଆଜ୍‌ମା କିମ୍ବା ନାସାଲ୍ ପଲିପ୍ସ ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ । ଏକଜିମା ରୋଗରେ ସ୍ଥାନୀୟ କର୍ଟିକୋସ୍ଟିରଏଡ କାଯ୍ୟକ୍ଷମ ନ ହେଲେ ଏହା  ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକ୍ସନ ଆକାରରେ ଏହା ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକ୍ସନ ନେଇଥିବା ସ୍ଥାନରେ ଯନ୍ତ୍ରଣା, ଶୁଖିଲା ଆଖି, ଗଳା ଯନ୍ତ୍ରଣା, ଶୋଇବାରେ ଅସୁବିଧା ଏବଂ ନାଲି ଆଖି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇଣ୍ଟରଲ୍ୟୁକିନ୍ ୪ (IL4) ଏବଂ ଇଣ୍ଟରଲ୍ୟୁକିନ୍ ୧୩ (IL13)ର ଟାର୍ଗେଟ ରିସେପ୍ଟରଗୁଡ଼ିକୁ ଅବରୋଧ କରିଥାଏ ।

ଆମେରିକା ଏବଂ ୟୁରୋପରେ ୨୦୧୭ ମସିହାରେ  ଡାକ୍ତରୀ ବ୍ୟବହାର ପାଇଁ ଡୁପିଲୁମାବ ଅନୁମୋଦିତ ହୋଇଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଅକ୍ସାଜେପାମ

**ଅକ୍ସାଜେପାମ** ହେଉଛି ଏକ ପ୍ରକାର ବେଞ୍ଜୋଡାଏଜେପିନ ଔଷଧ ଯାହା ଉଦ୍‌ବେଗ, ଶୋଇବାରେ ଅସୁବିଧା ଏବଂ ମଦ୍ୟପାନ ପ୍ରତ୍ୟାହାର ରୋଗମାନଙ୍କର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ, ମୁଣ୍ଡ ବୁଲାଇବା ଏବଂ ମୁଣ୍ଡବିନ୍ଧା ହୋଇପାରେ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନାରୀ ନୁହେଁ ତୁ ଅର୍ଦ୍ଧନାରୀ

**ନାରୀ ନୁହେଁ ତୁ ଅର୍ଦ୍ଧନାରୀ** ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସମ୍ବିତ କୁମାର ସାହୁ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ପପୁ ବ୍ରହ୍ମା । ମାନସ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରୋଶନ ନନ୍ଦ, ଲକ୍ଷ୍ମୀପ୍ରିୟା ଓ ପାୟଲ । ସମ୍ବିତ କୁମାର, ହରିହର ମହାପାତ୍ର, ବିରେନ ମିଶ୍ର, ସୁରେଶ ପଣ୍ଡା, ମିତା ଚକ୍ରବର୍ତ୍ତୀ, ମାନସ, ପିଣ୍ଟୁ, ବିଜୟ ପଣ୍ଡା, ସିପୁ, ପବନ, ଜିତୁ, ରାହୁଲ, ସନ୍ତୋଷ, ଗୁଡୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଟି. ସୌରୀ, ପ୍ରଜ୍ଞା, ଆର୍‌ଏସ୍ କୁମାର, ଅର୍ପିତା, ଜଗଦୀଶ, ନିରଞ୍ଜନ, କୃଷ୍ଣ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ମନ ମ୍ୟୁଜିଅମ୍

**ମନ ମ୍ୟୁଜିଅମ୍** ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସଙ୍ଗୀତା ମହାନ୍ତି । ରଶ୍ମିରେଖା ପଣ୍ଡା ଏହି କଥାଚିତ୍ରଟିର କାହାଣୀ ରଚନା କରିଥିଲ ଏବଂ ଭରଦ୍ୱାଜ ପଣ୍ଡା ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ଧୃବାନନ୍ଦ ପଣ୍ଡା । ସଙ୍ଗୀତକାର ଶରତ ନାୟକ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ନିହାର ନାୟକ ଓ ଉପାସନା ଭଦ୍ରା ମହାନ୍ତି । ଏହି କଥାଚିତ୍ରଟି ୨୦୨୩ ମସିହାର ମାର୍ଚ୍ଚ ୨୪ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

## ଅଭିନୟ
* ନିହାର ନାୟକ
* ଉପାସନା ଭଦ୍ରା ମହାନ୍ତି
* ସାୟଲ ମୁଖାର୍ଜୀ
* ସୂର୍ଯ୍ୟମୟୀ ମହାପାତ୍ର
* ପ୍ରଶାନ୍ତ ପାତ୍ର
* ଅନିମେଶ ଘୋଷ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶରତ ନାୟକ । ଗୀତିକାର ବିଜୟ ମଲ୍ଲ ଏହି କଥାଚିତ୍ରଟିର ଗୀତ ରଚନା କରିଥିଲେ । କଥାଚିତ୍ରଟିର ସାତଟି ଗୀତ ଥିଲା ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ହାଇଡ୍ରୋସିଲ

**ହାଇଡ୍ରୋସିଲ,** ଅନ୍ୟ ନାମ **କୁରଣ୍ଡ,** ଏକ ରୋଗ ଯେଉଁଥିରେ ଅଣ୍ଡକୋଷ ଚାରିପାଖରେ ତରଳ ପଦାର୍ଥ ଜମିଯିବାରୁ ବୃଦ୍ଧିପ୍ରାପ୍ତ ହୋଇଥାଏ **।** ଏହା ସାଧାରଣତଃ ଅଣ୍ଡକୋଷର ଯନ୍ତ୍ରଣାହୀନ ଫୁଲା ଭାବରେ ଉପସ୍ଥାପିତ ହୁଏ ।  ସାଧାରଣତଃ କେବଳ ଗୋଟିଏ ପାର୍ଶ୍ୱ ପ୍ରଭାବିତ ହୁଏ । ରୋଗ ଜଟିଳ ହେଲେ ସଂକ୍ରମଣ, ରକ୍ତସ୍ରାବ କିମ୍ବା ବନ୍ଧ୍ୟାକରଣ ହୋଇପାରେ । 

ପିଲାମାନଙ୍କ ମଧ୍ୟରେ ସବୁଠାରୁ ସାଧାରଣ କାରଣ ହେଉଛି ପ୍ରୋସେସ୍ ଭାଜିନାଲିସ ବନ୍ଦ ହେବାରେ ବିଫଳତା । ନାରୀମାନଙ୍କ ଅପେକ୍ଷା ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ବିଶ୍ୱାସ କରାଯାଏ ଯେ ଲଜ୍ଜା ହେତୁ ଏହି ରୋଗର ରିପୋର୍ଟ କମ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଟିକାଗ୍ରେଲୋର

**ଟିକାଗ୍ରେଲୋର**, ଏକ ବେପାର ନାମ **ବ୍ରିଲିଣ୍ଟା** ବ୍ରାଣ୍ଡ, ତୀବ୍ର କରୋନାରୀ ସିଣ୍ଡ୍ରୋମ ପିଡ଼ିତ ରୋଗୀର ଷ୍ଟ୍ରୋକ୍ ଏବଂ ହୃଦ୍‌ଘାତକୁ ରୋକିବା ପାଇଁ ଦିଆଯାଉଥିବା ଏକ ଔଷଧ । ଏହା ସାଧାରଣତଃ ଆସ୍ପିରିନ୍ ସହିତ ବ୍ୟବହୃତ ହୁଏ ।

ୟୁରୋପରେ ୨୦୧୦ ମସିହାରେ

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବାହାଘର ଡଟ୍ କମ୍

**ବାହାଘର ଡଟ୍ କମ୍** ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତା ପ୍ରଦ୍ୟୁମ୍ନ ଲେଙ୍କା । ସୁଧାଂଶୁ ମୋହନ ସାହୁ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ଗୁଡଲି ରଥ ଏହି କଥାଚିତ୍ରଟିର ସ୍ୱର ସଂଯୋଜନା କରିଥଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପ୍ରଦୀପ କୁମାର ସାହୁ ଓ ସାୟଲ ବାନାର୍ଜୀ । ପୁଷ୍ପା ପଣ୍ଡା, ପ୍ରଦ୍ୟୁମ୍ନ ଲେଙ୍କା ଭଳି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୧୯ ମାର୍ଚ୍ଚ ୨୦୨୩ରେ ଜୀ ସାର୍ଥକରେ ମୁକ୍ତିଲାଭ କରିଥିଲା ।

## ଅଭିନୟ
* ପ୍ରଦୀପ କୁମାର ସାହୁ
* ସାୟଲ ବାନାର୍ଜୀ
* ପୁଷ୍ପା ପଣ୍ଡା
* ପ୍ରଦ୍ୟୁମ୍ନ ଲେଙ୍କା

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୁଡଲି ରଥ । ଗୀତିକାର ସୂର୍ଯ୍ୟ ମହାପାତ୍ର ଏହି କଥାଚିତ୍ରଟିର ଗୀତ ରଚନା କରିଥିଲେ । ବିଷ୍ଣୁମୋହନ କବି, ସୋମେଶ ଶତପଥି, ଗୌରବ ଆନନ୍ଦ, ଲିପ୍ସା ମହାପାତ୍ର, ଲୋପାମୁଦ୍ରା ଓ ଦେବାଂଶୀ ଦାଶ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଟିଙ୍ଗା ରାଜୁ

**ଟିଙ୍ଗା ରାଜୁ** ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ମାନସ ପଡ଼ିହାରୀ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ।
* ଜସ୍ମିନ ରଥ
* ପିୟାଲି ଦାଶ
* ପୃଥ୍ୱୀରାଜ ନାୟକ
* ଉଦିତ ଗୁରୁ

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିର୍ମଳ ନାୟକ, ଦେବୀଦତ୍ତ ମହାନ୍ତି ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ସତ୍ୟଜିତ ପ୍ରଧାନ, ତାରିକ୍ ଅଜିଜ୍, ଅନ୍ତରା ଚକ୍ରବର୍ତ୍ତୀ, ସ୍ୱୟମ ପାଢ଼ୀ, ଶୀତଲ କବି ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଡାରିଡୋରେକ୍ସାଣ୍ଟ

**ଡାରିଡୋରେକ୍ସାଣ୍ଟ**, ଏକ ବିକ୍ରୟ ନାମ **କ୍ୱିଭିଭିକ୍,** ନିଦ୍ରାହୀନତାପାଇଁ ବ୍ୟବହୃତ ଏକ ଔଷଧ । ଯେଉଁମାନେ ଅତିକମରେ ତିନିମାସ ଧରି ଶୟନ ଅସୁବିଧାର ସମ୍ମୁଖୀନ ହେଉଥିବେ, ସେମାନଙ୍କ ପାଇଁ ଏହା ବ୍ୟବହୃତ ହୁଏ ଏବଂ କେବଳ ସ୍ୱଳ୍ପ ମିଆଦି ବ୍ୟବ‌ହାର ପାଇଁ ପରାମର୍ଶ ଦିଆଯାଏ । ଯକୃତ ଜନିତ ସମସ୍ୟା କିମ୍ବା  ନିଦ୍ରାବେଶରେଏହା ବ୍ୟବହାର କରିବା ଉଚିତ୍ ନୁହେଁ । ଏହା ଏକ ଡୁଆଲ୍ ଓରେକ୍ସିନ୍ ରିସେପ୍ଟର ଆଣ୍ଟାଗୋନିଷ୍ଟ (DORA) ଏବଂ ଓରେକ୍ସିନ କ୍ରିୟାକୁ ଅବରୋଧ କରି କାର୍ଯ୍ୟକ୍ଷମ ହୁଏ । 

୨୦୨୨ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡାରିଡୋରେକ୍ସାଣ୍ଟ ଅନୁମୋଦିତ ହୋଇଥିଲା । ୨୦୨୨ ସୁଦ୍ଧା ବ୍ରିଟେନରେ ଏହା ବ୍ୟବସାୟିକ ଭାବରେ ଉପଲବ୍ଧ ହୋଇନାହିଁ । ଯୁକ୍ତରାଷ୍ଟ୍ରରେ ଏହା ଏକ କାର୍ଯ୍ୟସୂଚୀ ଚତୁର୍ଥ ନିୟନ୍ତ୍ରିତ ପଦାର୍ଥ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ସୁନୀଲ ପାଲ୍

**ସୁନୀଲ ପାଲ୍** ଜଣେ ଭାରତୀୟ ହାସ୍ୟ ଅଭିନେତା, ଅଭିନେତା ଏବଂ ସ୍ୱର କଳାକାର । ସେ *ଦି ଗ୍ରେଟ୍ ଇଣ୍ଡିଆନ୍ ଲାଫ୍‌ଟର୍ ଚ୍ୟାଲେଞ୍ଜ*ର ବିଜେତା ଥିଲେ । ସେ କିଛି ହିନ୍ଦୀ କଥାଚିତ୍ରରେ ହାସ୍ୟ ଅଭିନେତା ଭାବରେ କାର୍ଯ୍ୟ କରିଛନ୍ତି ।

୨୦୧୦ ମସିହାରେ ସେ ଏକ ହାସ୍ୟାତ୍ମକ କଥାଚିତ୍ର, *ଭାବନାଓ କୋ ସମଝୋ* ନିର୍ମାଣ କରିଥିଲେ, ଯେଉଁଥିରେ ସିରାଜ ଖାନ୍, ଜନି ଲିବର୍, ରାଜୁ ଶ୍ରୀବାସ୍ତବ, କପିଲ ଶର୍ମା, ନବୀନ ପ୍ରଭାକର, ଏହଶାନ କୁରେଶି, ସୁଦେଶ ଲେହରି ଭଳି ୫୧ ଜଣ ହାସ୍ୟ ଅଭିନେତା କାମ କରିଥିଲେ ।

## ପ୍ରାରମ୍ଭିକ ଜୀବନ 
ସୁନୀଲ ପାଲ୍ ୧୯୭୫ ମସିହାର ମଇ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଭାରତୀୟ ରେଳ ବିଭାଗରେ କାର୍ଯ୍ୟ କରୁଥିଲେ । ୧୯୯୫ ମସିହାରେ ତାଙ୍କ ବାପାଙ୍କର ମୁମ୍ବାଇ ବଦଳି ହେବା ପରେ ସେ ମୁମ୍ବାଇ ଆସିଥିଲେ । ପାଠ ପଢ଼ିବା ସମୟରେ ସେ ତାଙ୍କ ଅଧ୍ୟାପକ ଓ ଜଣାଶୁଣା ଅଭିନେତାମାନଙ୍କର ନକଲ କରୁଥିଲେ । କଲେଜ ପାଠପଢ଼ା ସରିବା ପରେ ଅଭିନୟ ପାଇଁ କାମ ଖୋଜିବା ଆରମ୍ଭ କରିଥିଲେ ।

## ଅଭିନୟ ଜୀବନ 
### ଅଭିନୀତ କଥାଚିତ୍ର 
### ଦୂରଦର୍ଶନ
### ରେଡିଓ
## References 
## ବାହାର ଲିଙ୍କ୍
* 

ଶ୍ରେଣୀ:୧୯୭୫ ଜନ୍ମ
ଶ୍ରେଣୀ:ଭାରତୀୟ ହାସ୍ୟ ଅଭିନେତା
ମ୍ୟାଲେରିଆ ଟିକା

**ମ୍ୟାଲେରିଆ ଟିକା** ହେଉଛି ମ୍ୟାଲେରିଆ ରୋଗରୁ ରକ୍ଷା ପାଇବା ନିମନ୍ତେ ବ୍ୟବହୃତ ଏକ ଟିକା । ୨୦୨୨ ସୁଦ୍ଧା ଆରଟିଏସ,ଏସ ନାମକ ଗୋଟିଏ ମ୍ୟାଲେରିଆ ଟିକା (ବ୍ରାଣ୍ଡ ନାମ ମସ୍କିରିକ୍ସ) ଅନୁମୋଦିତ ହୋଇଛି ଏବଂ ସବ୍‌-ସାହାରା ଆଫ୍ରିକାର ତିନୋଟି ଦେଶରେ ଏହା ବ୍ୟବହାର କରାଯାଉଛି । ଏହି ଟିକା ଯାତ୍ରୀମାନଙ୍କ ପାଇଁ ଉପଯୋଗୀ ହେବାର ସମ୍ଭାବନା ନାହିଁ । ଏହାର ମୂଲ୍ୟ ୨୦୨୧ ସୁଦ୍ଧା ସ୍ଥିର ହୋଇନାହିଁ । ଗାଭି (GAVI) ଏହାର ବିକ୍ରୟ/ବ୍ୟବ‌ହାର ନିମନ୍ତେ ୨୦୨୨ରୁ ୨୦୨୫ ମସିହା ମଧ୍ୟରେ ଆମେରିକୀୟ ୧୬୦ ନିୟୁତ ଡଲାର  ପ୍ରଦାନ କରିଛି । ୨୦୨୧ ସୁଦ୍ଧା ସବୁଠାରୁ ପ୍ରଭାବଶାଳୀ ମ୍ୟାଲେରିଆ ଟିକା ହେଉଛି ଆର୨୧/ମାଟ୍ରିକ୍ସ-ଏମ (R21/Matrix-M) ଯାହାର ପ୍ରାରମ୍ଭିକ ପରୀକ୍ଷଣରେ ୭୭% ଉପକାର ମିଳିଛି । ଅତିକମରେ ୭୫% ସଫଳତା ସ‌ହ ବିଶ୍ୱ ସ୍ୱାସ୍ଥ୍ୟ ସଂଗଠନର ଲକ୍ଷ୍ୟ ପୂରଣ କରିବାରେ ଏହା ହେଉଛି ପ୍ରଥମ ଟିକା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମାଇଟ୍ରାଲ ଭଲ୍ଭ ପ୍ରୋଲାପ୍ସ

**ମାଇଟ୍ରାଲ ଭଲ୍ଭ ପ୍ରୋଲାପ୍ସ** (ଇଂରାଜୀ ଭାଷାରେ **MVP**) ହେଉଛି ଏକ କପାଟିକା ହୃଦ୍ ରୋଗ ଯେଉଁଥିରେ ହୃତ୍‌ପିଣ୍ଡର ନିଳୟ ସଙ୍କୋଚନ ହେଲେ ବେଳେ ଭଲ୍ଭ କପାଟିକା ଅଳିନ୍ଦ ଭିତରକୁ ପ୍ରବେଶ କରେ । ଏହାର ଲକ୍ଷଣ ମଧ୍ୟରେ ଛାତି ଯନ୍ତ୍ରଣା, ଅଣନିଶ୍ୱାସ, ଦୃତ ହୃଦ୍‌ଗତି  ଏବଂ ଉଦ୍‌ବେଗ ହୋଇ ପାରେ । ରୋଗ ଜଟିଳ ହେଲେ ଅଣପର୍ଯ୍ୟାପ୍ତ ମାଇଟ୍ରାଲ, ଆଟ୍ରିଆଲ୍ ଫିବ୍ରିଲେସନ୍, ସଂକ୍ରମଣକାରୀ ଏଣ୍ଡୋକାର୍ଡାଇଟିସ୍, ଷ୍ଟ୍ରୋକ ଏବଂ ହୃଦ୍‌ରୋଧ ହୋଇପାରେ ।  ଅନ୍ତର୍ନିହିତ କାର୍ଯ୍ୟ ପ୍ରଣାଳୀରେ ଭଲ୍ଭର ମିକ୍ସୋମାଟସ  ଡିଜେନେରେସନ କିମ୍ବା  ଏହଲର୍ସ-ଡାନଲର୍ସ ସିଣ୍ଡ୍ରୋମ୍, ମାର୍ଫାନ୍ ସିଣ୍ଡ୍ରୋମ ଏବଂ ଗ୍ରେଭସ୍ ରୋଗ ଭଳି ଅନ୍ୟାନ୍ୟ ସ୍ୱାସ୍ଥ୍ୟ ସମସ୍ୟା ହୋଇପାରେ । ୧୯୬୬ ମସିହାରେ ଜନ୍ ବ୍ରେରେଟନ୍ ବାର୍ଲୋ ଏହି ରୋଗ ବିଷୟ ବର୍ଣ୍ଣନା କରିଥିଲେ ଓ ଜେ ମାଇକେଲ କ୍ରିଲେ ଏହାର ନାମ କରଣ କରିଥିଲେ ।    ୧୮୮୭ ମସିହାରୁ ସିଷ୍ଟୋଲିକ ମରମର ପରେ ମିଡ-ସିଷ୍ଟୋଲିକ୍ କ୍ଲିକ୍ ହେଉଥିବା ଏମ କଫର ଏବଂ ଏମ ବାର୍ବିଲୋନ ଲକ୍ଷ କରିଥିଲେ ।  

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରେମ୍ ଫର୍ ସେଲ୍

**ପ୍ରେମ୍ ଫର୍ ସେଲ୍** ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଶୁଭଲକ୍ଷ୍ମୀ ପଟ୍ଟନାୟକ । ଉମେଶ ଚନ୍ଦ୍ର ପଟ୍ଟନାୟକ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ଚିନ୍ମୟ ଦାସପଟ୍ଟନାୟକ ଏବଂ ନିର୍ଦ୍ଦେଶନା ଦେଇଥିଲେ ସଞ୍ଜିବ ଦ୍ୱିବେଦୀ । ସଙ୍ଗୀତକାର ଅଭିଜିତ ମଜୁମଦାର ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । 

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସମ୍ବିତ ଆଚାର୍ଯ୍ୟ ଓ ତମନ୍ନା ବ୍ୟାସ । ଦୁଷ୍ମନ୍ତ ପଣ୍ଡା, ଅସୀତ ପତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ମାର୍ଚ୍ଚ ୧୨ ତାରିଖରେ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା । 

## ଅଭିନୟ
* ସମ୍ବିତ ଆଚାର୍ଯ୍ୟ
* ତମନ୍ନା ବ୍ୟାସ
* ଦୁଷ୍ମନ୍ତ ପଣ୍ଡା
* ଅସୀତ ପତି

## କାହାଣୀ
## ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଭିଜିତ ମଜୁମଦାର । ଗୀତିକାର ନିର୍ମଳ ନାୟକ ଏହି କଥାଚିତ୍ରଟିର ଗୀତ ରଚନା କରିଥିଲେ । ଅମ୍ରିତା ନାୟକ, ହ୍ୟୁମାନ ସାଗର, ଲୋପାମୁଦ୍ରା ଦାଶ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୨୩ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଏର୍ଗୋଟାମାଇନ

**ଏର୍ଗୋଟାମାଇନ,** ଅନ୍ୟମାନଙ୍କ ମଧ୍ୟରେ ଏହାର ଏକ ବେପାର ନାମ **ଏର୍ଗୋମାର,** ଏକ ଔଷଧ ଯାହା ଅଧକପାଳି, କ୍ଲଷ୍ଟର ମୁଣ୍ଡ ବିନ୍ଧା ଏବଂ ପ୍ରସବପର ରକ୍ତସ୍ରାବର ଚିକିତ୍ସା ପାଇଁ ବ୍ୟବହୃତ ହୁଏ ।  ଚାପଗ୍ରସ୍ତ ମୁଣ୍ଡବିନ୍ଧା ପାଇଁ ଏହା ପ୍ରଭାବଶାଳୀ ନୁହେଁ । ଔଷଧର ପ୍ରଭାବ ସାଧାରଣତଃ ୩୦ ମିନିଟରୁ ୨ ଘଣ୍ଟା ମଧ୍ୟରେ ଆରମ୍ଭ ହୁଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ବାନ୍ତି, ପେଟ ଯନ୍ତ୍ରଣା ଏବଂ ଅବୟବ ଅଗ୍ରଭଗରେ ଝିମଝିମ ହୁଏ । ଭାସ୍କୁଲାର ରୋଗ, ଯକୃତ କିମ୍ବା ବୃକ୍‌କ ସମସ୍ୟା ଥିଲେ ଏହା ସୁପାରିଶ କରାଯାଏ ନାହିଁ । ଅନ୍ତତଃ  ପକ୍ଷେ ଷୋଡଶ ଶତାବ୍ଦୀରୁ ପ୍ରସବ କରେଇବା ପାଇଁ, ଗର୍ଭପାତ କରେଇବା ପାଇଁ ଓ ପ୍ରସବପର ରକ୍ତସ୍ରାବ ଚିକିତ୍ସା ପାଇଁ ଏହି କବକ ଔଷଧ ଭାବରେ ବ୍ୟବହୃତ ହେଉଥିଲା । ଟ୍ରିପଟାନ୍ସ ପ୍ରଭାବଶାଳୀ ନ ହେଲେ ଯୁକ୍ତରାଷ୍ଟ୍ରରେ ଏହା ସାଧାରଣତଃ ବ୍ୟବହୃତ ହୁଏ ଯଦିଓ ଦୁନିଆର କେତେକ ସ୍ଥାନରେ ସାଧାରଣ ଭାବରେ ବ୍ୟବହୃତ ହୁଏ |  ଏହା ଅନ୍ୟମାନଙ୍କ ମଧ୍ୟରେ କେଫିନ ସ‌ହିତ  ଏହା କାଫେରଗଟ୍ ନାମରେ ଉପଲବ୍ଧ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ନାଜିଆ ହାସନ

**ନାଜିଆ ହାସନ** (୩ ଅପ୍ରେଲ ୧୯୬୫ - ୧୩ ଅଗଷ୍ଟ ୨୦୦୦)  ଜଣେ ପାକିସ୍ତାନୀ ଗାୟିକା, ଗୀତିକାର, ଓକିଲ ତଥା ସମାଜସେବୀ ଥିଲେ । ଦକ୍ଷିଣ ଏସୀୟ ପପ୍ କୁଇନ୍ ଭାବରେ ପରିଚିତା ଥିବା ନାଜିଆ ଏହି ଉପମହାଦେଶର ଅନ୍ୟତମ ପ୍ରଭାବଶାଳୀ ଗାୟିକା ଭାବରେ ଜଣାଶୁଣା । ୧୯୮୦ ଦଶକରୁ ତାଙ୍କ ଭାଇ ଜୋହେବ ହାସନଙ୍କ ସହିତ ତାଙ୍କ ରେକର୍ଡ଼ିଂ ସାଢ଼େ ୬ କୋଟିରୁ ଅଧିକ ବିକ୍ରି ହୋଇଛି ।

୧୯୮୦ ମସିହାରେ ଭାରତୀୟ ଚଳଚ୍ଚିତ୍ର *କୁର୍ବାନୀରେ* ସେ ପ୍ରଥମକରି ଗୀତ ଗାଇଥିଲେ । ସେ ଗାଇଥିବା "ଆପ୍ ଜୈସା କୋଇ" ପାଇଁ ତାଙ୍କୁ ଅନେକ ପ୍ରଶଂସା କରାଯାଇଥିଲା ଏବଂ ମାତ୍ର ୧୫ ବର୍ଷ ବୟସରେ ସେ ଫିଲ୍ମଫେୟାର ପୁରସ୍କାର ଉତ୍ସବରେ ଶ୍ରେଷ୍ଠ ମହିଳା ପ୍ରଚ୍ଛଦପଟ ଗାୟିକା ପୁରସ୍କାର ପାଇଥିଲେ । ଏହି ପୁରସ୍କାର ପାଇଥିବା ପ୍ରଥମ ପାକିସ୍ତାନୀ କଳାକାର ଏବଂ ଏପର୍ଯ୍ୟନ୍ତ ସର୍ବ କନିଷ୍ଠ କଳାକାର ସେ । ୧୯୮୧ ମସିହାରେ ତାଙ୍କ ପ୍ରଥମା ଅଲବମ୍ *ଡିସ୍କୋ ଦିୱାନା* ମୁକ୍ତିଲାଭ କରିଥିଲା, ଯାହାକି ବିଶ୍ୱସ୍ତରରେ ୧୪ଟି ଦେଶରେ ବିକ୍ରି ହୋଇଥିଲା ଏବଂ ସେହି ସମୟରେ ସର୍ବାଧିକ ବିକ୍ରି ହୋଇଥିବା ଏସୀୟ ପପ୍ ରେକର୍ଡ଼ ଥିଲା ।

୧୯୮୨ ମସିହାରେ ତାଙ୍କ ଆଲବମ୍ *ବୁମ୍ ବୁମ୍* ମୁକ୍ତିଲାଭ କରିଥିଲା, ଯାହାକି ସେହି ବର୍ଷ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର *ଷ୍ଟାର୍*‌ରେ ସ୍ଥାନିତ ହୋଇଥିଲା । ୧୯୮୪ ମସିହାରେ ତାଙ୍କର ୩ୟ ଆଲବମ୍ *ୟଙ୍ଗ୍ ତରଙ୍ଗ* ଏବଂ ୧୯୮୭ ମସିହାରେ ୪ର୍ଥ ଆଲବମ୍ *ହଟ୍‌ଲାଇନ* ମୁକ୍ତିଲାଭ କରିଥିଲା । ୟଙ୍ଗ୍ ତରଙ୍ଗ ଆଲବମ୍‌ର ଗୀତ "ଦମ୍ ଦମ୍ ଦେଦେ" ୨୦୧୨ ମସିହାରେ ମୁକ୍ତିଲାଭ କରିଥିବା ଭାରତୀୟ କଥାଚିତ୍ର ମିସ୍ ଲଭ୍‌ଲିରେ ବ୍ୟବହାର ହୋଇଥିଲା । ୧୯୯୨ ମସିହାରେ ତାଙ୍କର ଶେଷ ଆଲବମ୍ *କ୍ୟାମେରା କ୍ୟାମେରା* ମୁକ୍ତିଲାଭ କରିଥିଲା, ଯାହାକି ଡ୍ରଗ୍ସ ବିରୋଧରେ ଚାଲିଥିବା ଅଭିଯାନର ଏକ ଅଂଶ ଥିଲା । ତାଙ୍କ ଭାଇଙ୍କ ସହ ସେ ଅନେକ ଦୂରଦର୍ଶନ କାର୍ଯ୍ୟକ୍ରମରେ ମଧ୍ୟ କାର୍ଯ୍ୟ କରିଥିଲେ । ୧୯୮୮ ମସିହାରେ ସେ ସୋହେଲ ରାଣାଙ୍କ ସହ *ସଙ୍ଗ ସଙ୍ଗରେ* କାମ କରିଥିଲେ । ଶୋଏବ ମନସୁର୍‌ଙ୍କଦ୍ୱାରା ନିର୍ମିତ ପ୍ରଥମ ପପ୍-ମ୍ୟୁଜିକ୍ ଷ୍ଟେଜ୍ ସୋ, ''ମ୍ୟୁଜିକ୍ '89''ର ଉପସ୍ଥାପିକା ଭାବରେ ସେ କାର୍ଯ୍ୟ କରିଥିଲେ । ତାଙ୍କର ଏହି ସଫଳତା ପାକିସ୍ତାନୀ ପପ୍ ମ୍ୟୁଜିକ୍ ପାଇଁ ଏକ ପ୍ରମୁଖ ଭୂମିକା ଗ୍ରହଣ କରିଥିଲା ।

୧୫ ବର୍ଷରୁ ଅଧିକ ସମୟ ଧରି ତାଙ୍କ ଗାୟିକା ଜୀବନରେ ସେ ପାକିସ୍ତାନର ଅନ୍ୟତମ ଲୋକପ୍ରିୟ କଣ୍ଠଶିଳ୍ପୀ ଥିଲେ । ସେ ପାକିସ୍ତାନର ନାଗରିକ ପୁରସ୍କାର, ପ୍ରାଇଡ୍ ଅଫ୍ ପରଫରମାନ୍ସ ପାଇଥିଲେ । ଗୀତ ଗାଇବା ବ୍ୟତୀତ ସେ ସମାଜସେବା କ୍ଷେତ୍ରରେ ମଧ୍ୟ ନିୟୋଜିତ ଥିଲେ ଏବଂ ୧୯୯୧ ମସିହାରେ ୟୁନିସେଫ‌ଦ୍ୱାରା ସାଂସ୍କୃତିକ ରାଷ୍ଟ୍ରଦୂତ ଭାବରେ ନିଯୁକ୍ତି ହୋଇଥିଲେ । ୧୩ ଅଗଷ୍ଟ ୨୦୦୦ରେ, ସେ ୩୫ ବର୍ଷ ବୟସରେ ଲଣ୍ଡନରେ ଫୁସଫୁସ କର୍କଟରେ ଆକ୍ରନ୍ତ ହୋଇ ମୃତ୍ୟୁ ବରଣ କରିଥିଲେ ।

## ଆଧାର 
## ବାହାର ଲିଙ୍କ୍ 
* 

ଶ୍ରେଣୀ:ହିନ୍ଦୀ କଥାଚିତ୍ର କଣ୍ଠଶିଳ୍ପୀ
ଶ୍ରେଣୀ:୨୦୦୦ ମୃତ୍ୟୁ
ଶ୍ରେଣୀ:୧୯୬୫ ଜନ୍ମ
ଶ୍ରେଣୀ:ପାକିସ୍ତାନୀ ଲୋକ
ଶ୍ରେଣୀ:ପାକିସ୍ତାନୀ କଣ୍ଠଶିଳ୍ପୀ
ଓଡ଼ିଶା ମାନବ ଅଧିକାର ଆୟୋଗ

୨୦୦୦ ମସିହା ଜାନୁଆରୀ ୨୭ ତାରିଖରେ **ଓଡ଼ିଶା ମାନବ ଅଧିକାର ଆୟୋଗ** ଗଠନ କରାଯାଇଥିଲା ଏବଂ ୧୧.୦୭.୨୦୦୩ରେ ଭାରତୀୟ ସର୍ବୋଚ୍ଚ ନ୍ୟାୟାଳୟର ପୂର୍ବତନ ବିଚାରପତି ଶ୍ରୀ ଜଷ୍ଟିସ୍ ଦେବପ୍ରିୟ ମହାପାତ୍ର ଏହାର ପ୍ରଥମ ମାନ୍ୟବର ଅଧ୍ୟକ୍ଷ ଭାବରେ ଯୋଗ ଦେଇଥିଲେ ।

## ଅଧିକାର କ୍ଷେତ୍ର 
ଆୟୋଗ ମୁଖ୍ୟତଃ ସରକାରୀ କର୍ତ୍ତୃପକ୍ଷଙ୍କଦ୍ୱାରା ମାନବିକ ଅଧିକାରର ଉଲ୍ଲଂଘନ ବିଷୟରେ ଅନୁସନ୍ଧାନ କରନ୍ତି । ଏହି ଅଧିକାର ମୁଖ୍ୟତଃ ଜୀବନ, ସ୍ୱାଧୀନତା, ସମାନତା ଏବଂ ସମ୍ମାନ ସମ୍ବନ୍ଧୀୟ ଅଧିକାର ଯାହାକି ଭାରତୀୟ ସମ୍ବିଧାନଦ୍ୱାରା  ସୁନିଶ୍ଚିତ କିମ୍ବା ଆନ୍ତର୍ଜାତୀୟ ଚୁକ୍ତିନାମାରେ ଅନ୍ତର୍ଭୁକ୍ତ । ଭାରତର ଅଦାଲତଦ୍ୱାରା ବିଭିନ୍ନ ସମୟରେ ଏହି ଅଧିକାର କାର୍ଯ୍ୟକାରୀ ହୋଇଥାଏ । ଏହି ଅଧିକାରର ସୁରକ୍ଷା ପାଇଁ ମାନବ ଅଧିକାର ଆୟୋଗ ଆବଶ୍ୟକ ନିର୍ଦ୍ଦେଶନାମା ଜାରି କରିଥାନ୍ତି । 
::ଭାରତର ସମ୍ବିଧାନର ମୁଖବନ୍ଧରେ ସମସ୍ତ ନାଗରିକଙ୍କୁ ନ୍ୟାୟ ପ୍ରଦାନ ତଥା ସ୍ୱାଧୀନତା ଏବଂ ସମାନତାର ଅଧିକାର ସହ ବ୍ୟକ୍ତିର ସମ୍ମାନ ମଧ୍ୟ ସୁରକ୍ଷିତ ରଖିବା ଆବଶ୍ୟକ ବୋଲି ଦର୍ଶାଯାଇଛି । ତେବେ ୧୯୫୦ ମସିହାରେ ପ୍ରସ୍ତୁତ ଭାରତର ସମ୍ବିଧାନ, ୧୯୪୮ ମସିହାରେ କରାଯାଇଥିବା ମାନବ ଅଧିକାରର ସର୍ବଭାରତୀୟ ଘୋଷଣାନାମାରେ ଧାର୍ଯ୍ୟ ହୋଇଥିବା ଲକ୍ଷ୍ୟଦ୍ୱାରା ଅନୁପ୍ରାଣିତ ହୋଇଥିଲା ଭାରତୀୟ ସମ୍ବିଧାନରେ ଗୁରୁତ୍ୱପୂର୍ଣ୍ଣ ନାଗରିକ ଅଧିକାର ମଧ୍ୟରେ ସମାନତାର ଅଧିକାର, ମୁକ୍ତ ବକ୍ତବ୍ୟର ଅଧିକାର, ଜୀବନ ଏବଂ ବ୍ୟକ୍ତିଗତ ସ୍ୱାଧୀନତାର ଅଧିକାର, ମାନବ ଚାଲାଣ ତଥା ବାଧ୍ୟତାମୂଳକ ଶ୍ରମର ବିରୋଧ ପାଇଁ ଅଧିକାର, ବିବେକପୂର୍ଣ୍ଣ ଏବଂ ମୁକ୍ତ ବୃତ୍ତି, ନିଜ ଧର୍ମର ଅଭ୍ୟାସ ଏବଂ ପ୍ରଚାର ସହିତ ଅନେକ ନାଗରିକ ତଥା ରାଜନୈତିକ ଅଧିକାର ଏଥିରେ ଅନ୍ତର୍ଭୁକ୍ତ କରାଯାଇଛି ।

## କାର୍ଯ୍ୟକ୍ଷେତ୍ର 
କମିଶନ ମାନବ ଅଧିକାର ଉଲଙ୍ଘନ ରୋକିବା ଦିଗରେ ନିମ୍ନ ଲିଖିତ ସମସ୍ତ କାର୍ଯ୍ୟ କରିପାରିବେ ।

୧) ପୀଡିତା କିମ୍ବା ତାଙ୍କ ନାମରେ କୌଣସି ବ୍ୟକ୍ତିଙ୍କଦ୍ୱାରା ଦାଖଲ ହୋଇଥିବା ମାନବିକ ଅଧିକାରର ଉଲ୍ଲଂଘନର ଏକ ଆବେଦନ ଉପରେ ତାଙ୍କର ବିଶେଷ କ୍ଷମତା ବଳରେ ସ୍ୱୟଂ ଅନୁସନ୍ଧାନ କରିପାରିବେ ।

୨) କୌଣସି ସରକାରୀ କର୍ମଚାରୀଙ୍କଦ୍ୱାରା ଏପରି ମାନବିକ ଅଧିକାର ଉଲ୍ଲଂଘନକୁ ରୋକିବାରେ ଅବହେଳା କରିବା ଆବେଦନ ଉପରେ ଅନୁସନ୍ଧାନ ତଥା ଉପଯୁକ୍ତ କାର୍ଯ୍ୟାନୁଷ୍ଠାନ ପାଇଁ ଆଦେଶ ଦେଇପାରିବେ ।

୩) ଅଦାଲତର ଅନୁମୋଦନ କ୍ରମେ କୋର୍ଟରେ ବିଚାରାଧୀନ ଥିବା ମାନବିକ ଅଧିକାରର ଉଲ୍ଲଂଘନ କିମ୍ବା କୌଣସି ପ୍ରକ୍ରିୟାରେ ଜଡିତ ହୋଇପାରିବ ।

୪) ରାଜ୍ୟ ସରକାରଙ୍କ ଅଧୀନରେ ଥିବା କୌଣସି ଜେଲରେ କିମ୍ବା ଅନ୍ୟ କୌଣସି ଅନୁଷ୍ଠାନରେ ଥିବା ଅନ୍ତେବାସୀଙ୍କ ଜୀବନ ଅବସ୍ଥା ଯାଞ୍ଚ କରିପାରିବେ ଯେଉଁଠାରେ ଚିକିତ୍ସା, ସଂସ୍କାର କିମ୍ବା ସୁରକ୍ଷା ଉଦ୍ଦେଶ୍ୟରେ ବ୍ୟକ୍ତିଙ୍କୁ ଅଟକ ରଖାଯାଇଥାଏ ।

୫) ମାନବିକ ଅଧିକାରର ସୁରକ୍ଷା ନିଶ୍ଚିତ କରିବାକୁ ବଳବତ୍ତର ଥିବା ସମୟ ଆଇନରେ ପ୍ରଦତ୍ତ ସୁରକ୍ଷାଗୁଡିକ ସମୀକ୍ଷା କରିପାରିବେ ।

୬) ମାନବ ଅଧିକାରର ଉପଭୋଗକୁ ବାଧା ଦେଉଥିବା କାରକଗୁଡିକୁ ସମୀକ୍ଷା କରିପାରିବେ ।

୭) ମାନବ ଅଧିକାର କ୍ଷେତ୍ରରେ ଅନୁସନ୍ଧାନ ଏବଂ ସଚେତନତା କାର୍ଯ୍ୟକ୍ରମ ଗ୍ରହଣ ଏବଂ ପ୍ରୋତ୍ସାହିତ କରିବା ପାଇଁ ବିଭିନ୍ନ କାର୍ଯ୍ୟକ୍ରମ କରିପାରିବେ । ଏହି କ୍ରମରେ ମାନବିକ ଅଧିକାର ସୁରକ୍ଷା ପାଇଁ ସାକ୍ଷରତା ଅଭିଯାନ, ପ୍ରକାଶନ, ସେମିନାର ଇତ୍ୟାଦି ମାଧ୍ୟମରେ ମାନବ ଅଧିକାର ସଚେତନତାକୁ ପ୍ରୋତ୍ସାହିତ କରିବେ ।

୮) ମାନବ ଅଧିକାର ସଚେତନତା କ୍ଷେତ୍ରରେ ଅଧିକ କାର୍ଯ୍ୟ ପାଇଁ ଅଣ-ସରକାରୀ ସଂଗଠନ ଏବଂ ବ୍ୟକ୍ତିବିଶେଷଙ୍କ ଯୋଗଦାନକୁ ଉତ୍ସାହିତ କରିବେ ।

୯) ଅନ୍ୟ କୌଣସି କାର୍ଯ୍ୟ ଯାହାକି ମାନବିକ ଅଧିକାରର ପ୍ରୋତ୍ସାହନ ପାଇଁ ଆବଶ୍ୟକ ବୋଲି ବିବେଚନା କରାଯାଇପାରେ, ସେସବୁ ମଧ୍ୟ କରିବେ  ବା କରାଇବେ ।

୧୦) ଏତଦ୍ ବ୍ୟତୀତ ଯଦି ଜଣେ ସରକାରୀ କର୍ମଚାରୀଙ୍କଦ୍ୱାରା ମାନବିକ ଅଧିକାରର ଉଲ୍ଲଂଘନ (କିମ୍ବା ଏହାର ପ୍ରବର୍ତ୍ତାଇବା) ରୋକିବା ପାଇଁ ଯଦି ଜଣେ ସରକାରୀ କର୍ମଚାରୀଙ୍କ ବିଫଳତା କିମ୍ବା ଅବହେଳା କମିଶନଙ୍କ ଦୃଷ୍ଟି ଗୋଚର ହୁଏ, ତେବେ କମିଶନ ଏଥିରେ ହସ୍ତକ୍ଷେପ କରିପାରିବେ ।

## ଆୟୋଗଙ୍କ ତାଲିକା 
## ଆଧାର 
ଶ୍ରେଣୀ:ଭାରତୀୟ ଆଇନ
ରେନାଲ ଟ୍ୟୁବୁଲାର ଏସିଡୋସିସ

**ରେନାଲ ଟ୍ୟୁବୁଲାର ଏସିଡୋସିସ** ( **RTA** ) ରୋଗରେ ବୃକ୍‌କ ସାଧାରଣ ଭାବରେ କାର୍ଯ୍ୟ କରିବା ସତ୍ତ୍ୱେ ମୂତ୍ରକୁ ସଠିକ୍ ଭାବରେ ଅମ୍ଳ କରିବାରେ ବୃକ୍‌କ ବିଫଳ ହେବା ହେତୁ ଶରୀରରେ ଏସିଡ ପରିମାଣ ବୃଦ୍ଧିପ୍ରାପ୍ତ ହୁଏ ।  ଅଧିକାଂଶ ସମୟରେ କୌଣସି ଲକ୍ଷଣ ଦେଖା ନ ଗଲେ ମଧ୍ୟ ନିର୍ଜଳନ, ଦୁର୍ବଳତା କିମ୍ବା ମାନସିକ ଦ୍ୱନ୍ଦ୍ୱ ହୋଇପାରେ । 

ଜୀବନରେ ପରବର୍ତ୍ତୀ ସମୟରେ ଏହି ରୋଗ ଅଧିକ ପ୍ରାପ୍ତ ହୁଏ ଏବଂ ସାଧାରଣତଃ ପିତାମାତାଙ୍କଠାରୁ ଉତ୍ତରାଧିକାରୀ ସୂତ୍ରରେ କିଛି ଲୋକଙ୍କୁ ମିଳିଥାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଦ୍ୱିତୀୟ-ସ୍ତର ଆଟ୍ରିଓଭେଣ୍ଟ୍ରିକୁଲାର ଅବରୋଧ

**ଦ୍ୱିତୀୟ-ସ୍ତର ଆଟ୍ରିଓଭେଣ୍ଟ୍ରିକୁଲାର ଅବରୋଧ** (**ଦ୍ୱିତୀୟ-ଡିଗ୍ରୀ ଏଭି ବ୍ଲକ୍**) କୁହାଯାଏ ଯେତେବେଳେ ହୃତ୍‌ପିଣ୍ଡର ଉପର ଅଳିନ୍ଦରୁ ନିଳୟକୁ ବୈଦ୍ୟୁତିକ ସଙ୍କେତ ସାମୟିକ ଭାବରେ ଅବରୋଧ  ହୋଇଯାଇଥାଏ । ଏହାକୁ ଦୁଇ ଭାଗରା ବିଭକ୍ତ କରାଯାଏ ଯଥା: - ମୋବିଜ୍ ପ୍ରକାର୧ ଏବଂ ମୋବିଜ୍ ପ୍ରକାର ୨ । ପ୍ରକାର-୧ ରୋଗର ସାଧାରଣତଃ କୌଣସି ଲକ୍ଷଣ ନଥାଏ କିନ୍ତୁ ପ୍ରକାର -୨ ରୋଗରେ ଅନ୍ୟକ ସମୟରେ ଥକ୍କା, ଅଣନିଶ୍ୱାସ, ଛାତି ଯନ୍ତ୍ରଣା କିମ୍ବା ସିଙ୍କୋପ୍ ସହିତ ଉପସ୍ଥାପିତ ହୁଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରୁକ୍ସୋଲିଟିନିବ

**ରୁକ୍ସୋଲିଟିନିବ,** ବିକ୍ରୟ ନାମ **ଜାକୋଫି** ଏବଂ **ଜାକାଭି, ଏକ ଔଷଧ ଯାହା** ମାଇଲୋଫାଇବ୍ରୋସିସ୍, ପଲିସାଇଥେମିଆ ଭେରା (ପିସିଭି/ PCV) ଏବଂ ଗ୍ରାଫ୍ଟ-ବନାମ-ହୋଷ୍ଟ ରୋଗର (ଜିଭିଏଚଡି/ GvHD) ଚିକିତ୍ସା ପାଇଁ ବ୍ୟବହୃତ  ହୁଏ । ପିସିଭି ରୋଗରେ ହାଇଡ୍ରୋକ୍ସିକାର୍ବାମାଇଡ ଯଥେଷ୍ଟ ନ ହେଲେ ଏବଂ ଜିଭିଏଚଡିରେ କୌଣସି ଔଷଧ କାର୍ଯ୍ୟକ୍ଷମ ନ ହେଲେ ଏହା ବ୍ୟବ‌ହାର କରାଯାଏ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ସଂକ୍ରମଣ, ଚର୍ମ କର୍କଟ, ରକ୍ତ ଜମାଟ ବାନ୍ଧିବା ଏବଂ ହୃଦରକ୍ତନାଳୀ ରୋଗ ହୋଇପାରେ । ଏହା ଏକ କାଇନେଜ ଇନହିବିଟର । ଯୁକ୍ତରାଜ୍ୟରେ ଏହି ପରିମାଣ ଔଷଧର ମୂଲ୍ୟ ୩,୦୦୦ ପାଉଣ୍ଡ ଥିଲା ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବି. କେ. ସାମନ୍ତ

**ବି. କେ. ସାମନ୍ତ** ଜଣେ ଭାରତୀୟ ଉତ୍ତରାଖଣ୍ଡୀ ଲୋକଗୀତ ଗାୟକ, ସଙ୍ଗୀତକାର ଏବଂ ଗୀତିକାର । ସେ ଗାଇଥିବା ଗୀତ *ଥାଲ୍ କି ବଜାର୍* ୟୁ-ଟ୍ୟୁବ୍‌ରେ ସବୁଠାରୁ ଅଧିକ ଦେଖା ଯାଇଥିବା କୁମାଉନି କିମ୍ବା ଗଡ଼ବାଲୀ ଗୀତ । ଏହି ଗୀତଟିକୁ ୫ କୋଟିରୁ ଅଧିକ ଲୋକ ଦେଖିଛନ୍ତି ।

## ବ୍ୟକ୍ତିଗତ ଜୀବନ 
୧୯୮୨ ମସିହାର ଜୁନ ୨୬ ତାରିଖରେ ସେ ଉତ୍ତରାଖଣ୍ଡର ଚମ୍ପାବତ ଜିଲ୍ଲାର ଲୋହଘାଟ ନିକଟବର୍ତ୍ତୀ ସିଙ୍ଗଡ଼ା ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କର ଅଧିକାଂଶ ଭିଡିଓ ସ୍ଥାନୀୟ ଉତ୍ତରାଖଣ୍ଡରେ ସୁଟ୍ ହୋଇଥାଏ |

## ଗୀତ ତାଲିକା 
## ଆଧାର 
ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ଜୀବିତ ବ୍ୟକ୍ତି
ଭୋଜପୁରୀ ଭାଷା

**ଭୋଜପୁରୀ** (  ;   ) ଭାରତ - ପୁରଭାନଚାଲ ଅଞ୍ଚଳ ଏବଂ ନେପାଳର ତେରାଇ ଅଞ୍ଚଳର ଏକ ଇଣ୍ଡୋ-ଆର୍ଯ୍ୟ ଭାଷା |  ଏହା ମୁଖ୍ୟତ western ପଶ୍ଚିମ ବିହାର, ପୂର୍ବ ଉତ୍ତରପ୍ରଦେଶ ଏବଂ ଉତ୍ତର-ପଶ୍ଚିମ h ାଡଖଣ୍ଡରେ କୁହାଯାଏ |  ଏହା ସାମାଜିକ ଭାଷାରେ ସାତଟି ମୁଖ୍ୟ ହିନ୍ଦୀ ଉପଭାଷା ମଧ୍ୟରୁ ବିବେଚନା କରାଯାଏ | 

ଫିଜି, ଗୁଇନ୍ଦା, ମରିସସ୍, ଦକ୍ଷିଣ ଆଫ୍ରିକା, ସୁରିନାମ ଏବଂ ତ୍ରିନିଦାଦ ଏବଂ ଟୋବାଗୋରେ ଏହା ଏକ ସଂଖ୍ୟାଲଘୁ ଭାଷା ଅଟେ |   ଫିଜିର ଏକ ସରକାରୀ ଭାଷା ଫିଜି ହିନ୍ଦୀ, ଇଣ୍ଡୋ-ଫିଜୀୟମାନଙ୍କଦ୍ୱାରା କଥିତ ଆୱାଡି ଏବଂ ଭୋଜପୁରୀର ଏକ ପ୍ରକାର | ଭୋଜପୁରୀର ଅନ୍ୟ ଏକ ପ୍ରକାର କାରିବିଆନ୍ ହିନ୍ଦୁସ୍ତାନୀ ଇଣ୍ଡୋ-କାରିବିଆନ୍ ଲୋକମାନଙ୍କଦ୍ୱାରା କଥିତ |  ଏହା ତ୍ରିନିଦାଦ ଏବଂ ଟୋବାଗୋ ଏବଂ ଗୁଇନାରେ କାରିବିଆନ୍ ଇଂରାଜୀରୁ ଶବ୍ଦଗତ ପ୍ରଭାବ ଅନୁଭବ କରିଛି | ସୁରିନାମରେ, ଯେଉଁ ଭାଷାଗୁଡ଼ିକ ଏହାକୁ ଶବ୍ଦଗତ ଭାବରେ ପ୍ରଭାବିତ କରିଛନ୍ତି, ସେଥିରେ ଶ୍ରାନାନ୍ ଟୋଙ୍ଗୋ କ୍ରେଓଲ୍, ସୁରିନାମ ଡଚ୍ ଏବଂ ଇଂରାଜୀ ଅନ୍ତର୍ଭୁକ୍ତ | ମରିସସ୍ ଏବଂ ଦକ୍ଷିଣ ଆଫ୍ରିକାରେ ଅନ୍ୟାନ୍ୟ ଉପଭାଷା କୁହାଯାଏ, ଯେଉଁଠାରେ ଏହାର ବ୍ୟବହାର ହ୍ରାସ ପାଉଛି |

## ଆଧାର 
ଶ୍ରେଣୀ:ଭାଷା
ଶ୍ରେଣୀ:ଭାରତର ଭାଷା
ତଞ୍ଜାଇ ସେଲଭି

**ତଞ୍ଜାଇ ସେଲଭି** ଜଣେ ଭାରତୀୟ-ତାମିଲ କଣ୍ଠଶିଳ୍ପୀ। ସେ ଲୋକଗୀତ ପରିବେଷଣ ପାଇଁ ଜଣାଶୁଣା । ସେ ୨୦୧୦ ମସିହାରେ ମୁକ୍ତିଲାଭ କରିଥିବା *ଇସାନ* କଥାଚିତ୍ର ଜରିଆରେ ତାମିଲ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ, ଯେଉଁଥିରେ ସେ "ଜିଲ୍ଲା ଭିଟ୍ଟୁ" ଗୀତ ଗାଇଥିଲେ ।
thumb| ତଞ୍ଜାଇ ସେଲଭି

## ଗୀତ ତାଲିକା 
ତଞ୍ଜାଇ ସେଲଭି ୨୦୧୦ ମସିହାରେ ତାମିଲ କଥାଚିତ୍ର ଜଗତରେ ଗୀତ ଗାଇବା ଆରମ୍ଭ କରିଥିଲେ ଏବଂ ସେ ଗାଇଥିବା ଗୀତଗୁଡ଼ିକର ତାଲିକା:

### ତାଲିକା 
## ଆଧାର 
## ବାହାର ଲିଙ୍କ୍ 
* ଥାନଜାଇ ସେଲଭି ଇସନ ବିଷୟରେ କୁହନ୍ତି |
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ତାମିଲ କଣ୍ଠଶିଳ୍ପୀ
ଲୁଡୱିଗ ଆଞ୍ଜିନା

**ଲୁଡୱିଗ ଆଞ୍ଜିନା** ହେଉଛି ଏକ ପ୍ରକାର ଗମ୍ଭୀର ଧରଣର  ସେଲୁଲାଇଟିସ୍ ଯାହା ପାଟିର ଚଟାଣରେ ହୁଏ ।   ଅବସ୍ଥା ଦୃତ ଗତିରେ ଆରମ୍ଭ ହୋଇ ଶୀଘ୍ର ଖରପ ଦିଗକୁ ଗତି କରିଥାଏ ।  ପାଟିର ଚଟାଣ ପ୍ରାୟତ କଠିନ ହୁଏ ଏବଂ ପାଟି ଖୋଲିବାର କ୍ଷମତା ହ୍ରାସ ହୋଇଯାଏ । ଅବସ୍ଥା ଖରାପ ହେବା ସହିତ ଶ୍ୱାସକ୍ରିୟରେ ଅସୁବିଧା ହୋଇପାରେ ।

ପ୍ରାୟ ୭୦% ରୋଗ, ଏକ ଦାନ୍ତ ସଂକ୍ରମଣରୁ ଆରମ୍ଭ ହୁଏ, ବିଶେଷତ ମୋଲାର ଦାନ୍ତରୁ, ଯଦିଓ ଏହା ଉପର ଶ୍ୱାସନଳୀ ସଂକ୍ରମଣରୁ ମଧ୍ୟ ହୋଇପାରେ । ପ୍ରାରମ୍ଭିକ ଚିକିତ୍ସାରେ ସାଧାରଣତଃ ବ୍ରଡ-ସ୍ପେକ୍ଟ୍ରମ୍ ଆଣ୍ଟିବାୟୋଟିକ୍ ଏବଂ କର୍ଟିକୋଷ୍ଟେରଏଡ୍ ଦିଆଯାଏ । ଉଭୟ ଲିଙ୍ଗ ସମାନ ଭାବରେ ବାରମ୍ବାର ପ୍ରଭାବିତ ହୁଅନ୍ତି । ଏହାର ନାମ ଜର୍ମାନ ଚିକିତ୍ସକ ୱିଲହେଲମ ଫ୍ରେଡେରିକ ଭନ ଲୁଡୱିଗଙ୍କ ନାମରେ ନାମିତ, ଯିଏ ୧୮୩୬ ମସିହାରେ ଏହି ଅବସ୍ଥାକୁ ସ୍ପଷ୍ଟ ଭାବରେ ବର୍ଣ୍ଣନା କରିଥିଲେ । ତଥାପି ପ୍ରାୟ ଖ୍ରୀଷ୍ଟପୂର୍ବ ୪୦୦ରୁ ହିପୋକ୍ରେଟସଙ୍କ ସମୟରୁ ଏହି ରୋଗର ବର୍ଣ୍ଣନାଗୁଡ଼ିକ ଆରମ୍ଭ ହୋଇଥିଲା । ୧୯୪୦ ଦଶକରେ ଆଣ୍ଟିବାୟୋଟିକ୍ ଆସିବା ପରେ ରୋଗ ହାର ଏବଂ ମୃତ୍ୟୁ ହେବାର ଆଶଙ୍କା କମିଯାଇଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ମାକ୍ରୋଗୋଲ

**ମାକ୍ରୋଗୋଲ**, ଅନ୍ୟ ନାମ **ପଲିଏଥିଲିନ୍ ଗ୍ଲାଇକଲ୍** (**PEG**), ଏକ ଔଷଧ ଯାହା ଶିଶୁ ଏବଂ ବୟସ୍କମାନଙ୍କରକୋଷ୍ଠକାଠିନ୍ୟର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ଏକ କୋଲୋନୋସ୍କୋପି କରିବା ପୂର୍ବରୁ ଅନ୍ତନଳୀକୁ ଖାଲି କରିବା ପାଇଁ ମଧ୍ୟ ବ୍ୟବହୃତ ହୁଏ । ଏହା କେବଳ ଦୁଇ ସପ୍ତାହ ପାଇଁ ବ୍ୟବ‌ହାର କରିବାକୁ ସୁପାରିଶ କରାଯାଏ ।

ପାର୍ଶ୍ୱ ପ୍ରତିକ୍ରିୟାରେ ଅନ୍ତନଳୀ ବାୟୁ ବୃଦ୍ଧି, ପେଟ ଯନ୍ତ୍ରଣା ଏବଂ ବାନ୍ତି ହୋଇପାରେ । ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ ।   ଏହା ଏକ ନିଜସ୍ୱ ନାମରେ ଦୋକାନରେ ଉପଲବ୍ଧ ହୁଏ । ଯୁକ୍ତରାଜ୍ୟରେ ୨୦୧୯ ସୁଦ୍ଧା ଏହାର ଡୋଜ ପିଛା ମୂଲ୍ୟ £୦.୧୪ ରହିଛି । ୨୦୧୭ ମସିହାରେ, ଏହା ଆମେରିକାରେ ୧୬୨ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ତିନି ଲକ୍ଷରୁ ଅଧିକ ପ୍ରେସକ୍ରିପସନ୍ ରହିଥିଲା ।   ସାଧାରଣତଃ ଏହା ଇଲେକ୍ଟ୍ରୋଲାଇଟ୍ ସହିତ ଏକତ୍ର ପ୍ରସ୍ତୁତ କରାଯାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଜାନୁମ ସିଂ ସୟ

**ଜାନୁମ ସିଂ ସୟ** ଜଣେ ଭାରତୀୟ ଶିକ୍ଷାବିଦ୍ ଓ ହୋ-ଭାଷୀ ଲେଖକ । ଆଦିବାସୀ ଭାଷାର ସଂରକ୍ଷଣ ଓ ବିକାଶ ଦିଗରେ ତାଙ୍କର ଦୀର୍ଘ ଉଦ୍ୟମ ଓ ହୋ ଭାଷା ସାହିତ୍ୟକୁ ତାଙ୍କର ଅବଦାନ ନିମନ୍ତେ ସେ ୨୦୨୩ ମସିହାରେ ପଦ୍ମଶ୍ରୀ ସମ୍ମାନରେ ସମ୍ମାନୀତ ହୋଇଥିଲେ । ସେ ଗତ ଚାରି ଦଶନ୍ଧି ଧରି ଆଦିବାସୀ ଭାଷାର ସଂରକ୍ଷଣ ଓ ପ୍ରଚାର ପ୍ରସାରରେ ନିୟୋଜିତ ଅଛନ୍ତି । ଉଭୟ ହୋ ଓ ହିନ୍ଦୀ ଭାଷାରେ ଆଧୁନିକ କବିତା ସମେତ ଛଅଟି ପୁସ୍ତକ ରଚନା କରିଛନ୍ତି । ସେ ୨୦୧୨ ଯାଏ କୋଲ୍ହଣ ବିଶ୍ୱବିଦ୍ୟାଳୟର ହିନ୍ଦୀ ବିଭାଗର ମୁଖ୍ୟ ଭାବେ ଦାୟିତ୍ୱ ତୁଲାଇଥିଲେ ।

## ଜୀବନୀ 
ଜାନୁମ ସିଂ ସୟ ଭାରତର ଝାଡ଼ଖଣ୍ଡ ରାଜ୍ୟ ଅନ୍ତର୍ଗତ ପଶ୍ଚିମ ସିଂହଭୂମ ଜିଲ୍ଲାର କୋକ୍ଚୋ ପଞ୍ଚାୟତ ଅଞ୍ଚଳରେ ଜନ୍ମଗ୍ରହଣ କରିଥିଲେ ଏବଂ ଝାଡ଼ଖଣ୍ଡର ପୂର୍ବ ସିଂହଭୂମ ଜିଲ୍ଲାର ଘାଟଶିଳାର ବାସିନ୍ଦା ।

## ଆଧାର 
ଶ୍ରେଣୀ:ଝାଡ଼ଖଣ୍ଡର ଲୋକ
ଶ୍ରେଣୀ:ହୋ ଲେଖକ
ଧିରଜଲାଲ ଦେଶାଇ

**ଧିରଜଲାଲ ଭୁଲାଭାଇ ଦେଶାଇ** (୨୨ ଜୁନ୍ ୧୯୦୮ - ୨୧ ମାର୍ଚ୍ଚ ୧୯୫୧) ଜଣେ ଭାରତୀୟ କୂଟନୀତିଜ୍ଞ ତଥା ସ୍ୱାଧୀନତା ସଂଗ୍ରାମୀ ଥିଲେ । ଧିରୁଭାଇ ନାମରେ ସେ ବେଶ୍ ଜଣାଶୁଣା ଥିଲେ । ସେ ସୁଇଜରଲ୍ୟାଣ୍ଡରେ ଭାରତର ପ୍ରଥମ ରାଷ୍ଟ୍ରଦୂତ ତଥା ସର୍ବଭାରତୀୟ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ସେ ୧୯୪୧ ମସିହାରେ ବମ୍ବେ ପ୍ରାଦେଶିକ କଂଗ୍ରେସ କମିଟି (ବିପିସିସି)ର ସଭାପତି ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ବ୍ରିଟିଶ ଭାରତର ବମ୍ବେରେ ଜନ୍ମଗ୍ରହଣ କରିଥିଲେ ଏବଂ ବିଶିଷ୍ଟ ଓକିଲ ତଥା ନେତା ଭୁଲାଭାଇ ଦେଶାଇଙ୍କ ପୁଅ ଥିଲେ ।
## ଜୀବନି 
ସେ ବମ୍ବେର ଏଲଫିନ୍‌ଷ୍ଟୋନ୍ କଲେଜ, ଭରଦାର ନୂତନ ଉଚ୍ଚ ବିଦ୍ୟାଳୟ ଏବଂ ସରକାରୀ ଆଇନ ମହାବିଦ୍ୟାଳୟରେ ଅଧ୍ୟୟନ କରିଥିଲେ । ସେ ଭାରତର ସୁପ୍ରିମକୋର୍ଟରେ ବାରିଷ୍ଟର ଏବଂ ବମ୍ବେ ପ୍ରେସିଡେନ୍ସିରେ ଭାରତୀୟ ଜାତୀୟ କଂଗ୍ରେସର ଅଧ୍ୟକ୍ଷ ମଧ୍ୟ ଥିଲେ । ଏତଦ୍ ବ୍ୟତୀତ ସେ ଆମେରିକୀୟ ସିଆନାମିଡର କାଲକୋ କେମିକାଲ୍ କମ୍ପାନୀର ଭାରତୀୟ ଶାଖା ଆମେର ଟ୍ରେଡିଂ କର୍ପୋରେସନର ନିର୍ଦ୍ଦେଶକ ଥିଲେ ।

ଦେଶାଇ ୧୭ ଡିସେମ୍ବର ୧୯୪୮ରୁ ୨୧ ମାର୍ଚ୍ଚ ୧୯୫୧ ପର୍ଯ୍ୟନ୍ତ ସ୍ୱିଜରଲ୍ୟାଣ୍ଡରେ ଭାରତର ପ୍ରଥମ ରାଷ୍ଟ୍ରଦୂତ ଭାବରେ କାର୍ଯ୍ୟ କରିଥିଲେ । ସେ ୧୯୪୧ ମସିହାରେ ବମ୍ବେ ପ୍ରାଦେଶିକ କଂଗ୍ରେସ କମିଟି (ବିପିସିସି)ର ସଭାପତି ଭାବରେ ନିର୍ବାଚିତ ହୋଇଥିଲେ । ବିଶେଷ କରି ଭାରତ ଛାଡ଼ ଆନ୍ଦୋଳନ ସମୟରେ ସେ ତାଙ୍କ ଓଜସ୍ୱିନୀ ଭାଷଣ ପାଇଁ ଜଣାଶୁଣା ଥିଲେ । ସେ ସ୍ୱାଧୀନତା ଏବଂ ଆତ୍ମନିର୍ଭରଶୀଳତାର ଜଣେ ଦୃଢ ପ୍ରବକ୍ତା ଥିଲେ । କଂଗ୍ରେସ ଦଳ ପ୍ରତି ବ୍ରିଟିଶ ସାମ୍ରାଜ୍ୟର ନକାରାତ୍ମକ ମନୋଭାବ ଏବଂ ସ୍ୱାଧୀନ ବକ୍ତବ୍ୟର ଅଧିକାରକୁ ଅସ୍ୱୀକାର କରିଥିବାରୁ ସେ ଏହାର ଘୋର ବିରୋଧ କରିଥଲେ ।

ଦେଶାଇ ବମ୍ବେର ବିଭିନ୍ନ ସ୍ଥାନରେ ବକ୍ତୃତା ପ୍ରଦାନ କରିଥିଲେ ଏବଂ ପ୍ରାୟତଃ ଶ୍ରମିକ ଶ୍ରେଣୀର ଦର୍ଶକଙ୍କ ସହ ବାର୍ତାଳାପ କରୁଥିଲେ । ସେମାନଙ୍କୁ ଅଳ୍ପ ରୋଜଗାରର ମାଧ୍ୟମ ଭାବରେ ଦିନକୁ ଅତି କମରେ ଅଧ ଘଣ୍ଟା ପାଇଁ ଚରଖା ଚଳାଇବାକୁ ଉତ୍ସାହିତ କରୁଥିଲେ ।

୨୧ ମାର୍ଚ୍ଚ ୧୯୫୧ରେ ବର୍ନରେ ମାତ୍ର ୪୨ ବର୍ଷ ବୟସରେ ହୃଦଘାତରେ ଧୀରଜଲାଲ ଦେଶାଇଙ୍କର ମୃତ୍ୟୁ ହୋଇଥିଲା ।

## ଆଧାର 
ଶ୍ରେଣୀ:ଭାରତର ସ୍ୱାଧୀନତା ସଂଗ୍ରାମୀ
ଲାକୋସାମାଇଡ

**ଲାକୋସାମାଇଡ** (ଏକ ବେପାର ନାମ **ଭିମପାଟ)** ହେଉଛି ଏକ ଔଷଧ ଯାହା ଅପସ୍ମାର ଏବଂ ମଧୁମେହ ସ୍ନାୟୁରୋଗ ଜନିତ ଯନ୍ତ୍ରଣାର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ପାଟିରେ କିମ୍ବା ଇଞ୍ଜେକ୍ସନଦ୍ୱାରା ଶିରାରେ ଦିଆଯାଏ । କାନାଡାରେ ଏହି ଔଷଧ ନିମନ୍ତେ ପ୍ରାୟ ୨୦୦ କାନାଡ଼ା ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଜ୍ୟରେ ଏହାର ଏକ ମାସ ବ୍ୟବ‌ହାର ନିମନ୍ତେ  ମୂଲ୍ୟ £୯୫ ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରିୟଙ୍କା ସିଂହ

**ପ୍ରିୟଙ୍କା ସିଂହ** ଜଣେ ଭାରତୀୟ ପ୍ରଚ୍ଛଦପଟ ଗାୟିକା ଏବଂ ଅଭିନେତ୍ରୀ ଯିଏକି ଭୋଜପୁରୀ ଏବଂ ହିନ୍ଦୀ କଥାଚିତ୍ର ଜଗତରେ ମୁଖ୍ୟତ କାମ କରନ୍ତି । ସେ ମହୁଆ ଚ୍ୟାନେଲରେ ପ୍ରସାରିତ ସଙ୍ଗୀତ ଭିତ୍ତିକ କାର୍ଯ୍ୟକ୍ରମ *ସୁର୍ ସଂଗ୍ରାମ*ର ପ୍ରଥମ ଭାଗରେ ଅଂଶଗ୍ରହଣ କରିଥିଲେ, ଯେଉଁଠି ସେ ଗୀତ ଗାଇବା ଆରମ୍ଭ କରିଥିଲେ । ସେ ଭୋଜପୁରୀ, ହିନ୍ଦୀ ଏବଂ ଅହମିୟା ଭାଷାରେ ଦୁଇ ହଜାରରୁ ଅଧିକ ଗୀତ ଗାଇଛନ୍ତି ।

## ପ୍ରାରମ୍ଭିକ ଜୀବନ 
ପ୍ରିୟଙ୍କା ୧୯୯୦ ମସିହାର ମଇ ୯ ତାରିଖରେ ବିହାରର ଗୋପାଳଗଞ୍ଜଠାରେ ଜନ୍ମଗ୍ରହଣ କରିଥିଲେ । ୧୯ ବର୍ଷ ବୟସରେ ଦୂରଦର୍ଶନରେ ଗୀତ ଗାଇବା ଆରମ୍ଭ କରିଥିଲେ ଏବଂ ତା' ପୂର୍ବରୁ ସେ କିଛି ପ୍ରତିଯୋଗିତାରେ ମଧ୍ୟ ଭାଗ ନେଇଥିଲେ ।

## ପେଷା 
ସେ *ପ୍ରିୟଙ୍କା ସିଂହ ଅଫିସିଆଲ୍* ନାମରେ ତାଙ୍କର ଏକ ୟୁଟ୍ୟୁବ୍ ଚ୍ୟାନେଲ୍ ଚଳାଉଛନ୍ତି, ଯେଉଁଥିରେ ସେ ତାଙ୍କ ଗୀତଗୁଡ଼ିକ ଅପଲୋଡ଼ କରନ୍ତି ।

୨୦୧୬ ମସିହାରେ ସେ ଗାୟକ ତଥା ଅଭିନେତା ପୱନ ସିଂଙ୍କ ସହ "ଚାଲାକାଟା ହୁମାରୋ ଜାୱାନିଆ ୟେ ରାଜା" ଗାଇଥିଲେ ।

ସେ ହିନ୍ଦୀ କଥାଚିତ୍ର ଜଗତରେ କିଛି ଗୀତ ଗାଇବା ସହିତ ଅନେକ ସଙ୍ଗୀତ ନିର୍ଦ୍ଦେଶକ ଓ ଚଳଚ୍ଚିତ୍ର ନିର୍ମାତାମାନଙ୍କ ସହ କାମ କରିଛନ୍ତି ।

## ସମ୍ମାନ 
୨୦୧୯ ଓ ୨୦୨୦ ମସିହାରେ ସେ ଛତିଶଗଡ଼ର ମୈନପାଟ ମହୋତ୍ସବରେ ସଙ୍ଗୀତ ପରିବେଷଣ କରିଛନ୍ତି ।

## ଆଧାର 
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ହିନ୍ଦୀ କଥାଚିତ୍ର କଣ୍ଠଶିଳ୍ପୀ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:Articles with hCards
ଶ୍ରେଣୀ:Short description is different from Wikidata
ଶ୍ରେଣୀ:Articles with short description
ମଧୁମେହ ସ୍ନାୟୁରୋଗ

**ମଧୁମେହ ସ୍ନାୟୁରୋଗ** (ଇଂରାଜୀ ଭାଷାରେ **Diabetic neuropathy)** ଏକ ମଧୁମେହ ଜନିତ ରୋଗ ଯେଉଁଥିରେ ଶରୀରର ବିଭିନ୍ନ ସ୍ଥାନରେ ସ୍ନାୟୁ କ୍ଷତିଗ୍ରସ୍ତ ହୋଇଥାଏ । କ୍ଷତିଗ୍ରସ୍ତ ସ୍ନାୟୁମାନଙ୍କର ଅବସ୍ଥାନ ଉପରେ ଲକ୍ଷଣ ନିର୍ଭର କରେ: ପ୍ରାନ୍ତୀୟ ସ୍ନାୟୁର କ୍ଷତି ଥିଲେ କାଲୁଆ, ଝିମଝିମ ଲାଗିବା ଓ ଅଙ୍ଗ ଦୁର୍ବଳତା ହୁଏ;  ଅଟୋନୋମିକ ସ୍ନାୟୁରୋଗ ଥିଲେ ଅନିଚ୍ଛାକୃତ ମୂତ୍ରତ୍ୟାଗ, ଗ୍ୟାଷ୍ଟ୍ରୋପାରେସିସ୍ କିମ୍ବା ଯୌନ ଅସୁବିଧା ଦେଖାଯାଏ; ପ୍ରାନ୍ତୀୟ ସ୍ନାୟୁରୋଗ ହେଲେ କାର୍ପାଲ୍ ଟନେଲ୍ କିମ୍ବା କ୍ରାନିଆଲ୍ ନ୍ୟୁରୋପାଥି ହୁଏ: ନିତମ୍ବ କିମ୍ବା ଜଙ୍ଘ ସ୍ନାୟୁରୋଗ ଥିଲେ ଯନ୍ତ୍ରଣା ହୁଏ । ରୋଗ ଜଟିଳ ହେଲେ ମଧୁମେହ ପାଦ ଏବଂ ସ୍ନାୟୁଜନିତ ଆର୍ଥ୍ରୋପାଥି ଲକ୍ଷଣମାନ ପ୍ରକାଶ ପାଇପାରେ ।

ଯେ କୌଣସି ପ୍ରକାରର ମଧୁମେହର ପରିଣାମ ସ୍ୱରୂପ ଏହି ରୋଗ ହୋଇପାରେ । ଓପିଓଏଡ୍ ଏବଂ ଟ୍ରାଇସାଇକ୍ଲିକ୍ ଆଣ୍ଟିଡେପ୍ରେସାଣ୍ଟ ସାଧାରଣତଃ ସୁପାରିଶ କରାଯାଏ ନାହିଁ । ମଧୁମେହ, ରକ୍ତଚାପ ଏବଂ କୋଲେଷ୍ଟ୍ରଲ୍ର ସଠିକ୍ ପରିଚାଳନା ପାଇଁ ଅନ୍ୟାନ୍ୟ ପଦକ୍ଷେପ ନିଆଯାଏ । 

ମଧୁମେହ ରୋଗୀଙ୍କ ମଧ୍ୟରୁ ଅର୍ଦ୍ଧେକ ଲୋକଙ୍କର ପ୍ରାନ୍ତୀୟ ସ୍ନାୟୁରୋଗ, ୩୦%ରୁ ଅଧିକ ଅଟୋନୋମିକ ସ୍ନାୟୁରୋଗ ଏବଂ ୧୦%ରୁ କମ୍ କାର୍ପାଲ୍ ଟନେଲ୍ ଥାଇପାରେ । ଏହି ରୋଗର ପ୍ରାନ୍ତୀୟ ଆକାର ପ୍ରଥମେ ୧୮୬୪ ମସିହାରେ ମାର୍ଚାଲ୍ ଡି କଲଭିଙ୍କଦ୍ୱାରା ସ୍ପଷ୍ଟ ଭାବରେ ବର୍ଣ୍ଣନା କରାଯାଇଥିଲାବେଳେ ୧୯୦୦ ଦଶକରେ ଅଟୋନୋମିକ ଧରଣର ରୋଗ ପ୍ରଥମେ ବର୍ଣ୍ଣନା କରାଯାଇଥିଲା । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଏସ୍କେଟାମାଇନ

**ଏସ୍କେଟାମାଇନ,** ଏକ ବେପାର ନାମ ସ୍ପ୍ରାଭାଟୋ, ହେଉଛି ଏକ ଔଷଧ ଯାହା ଅବସାଦ ରୋଗ ଚିକିତ୍ସା-ବିରୋଧୀ ହେଲେ କିମ୍ବା ଅବସାଦ ନିମନ୍ତେ ଆତ୍ମହତ୍ୟା ପ୍ରବଣତା  ହେଲେ ବ୍ୟବହୃତ ହୁଏ ।  ତଥାପି ଏହା କେଟାମିନ ଅପେକ୍ଷା କମ୍ ପ୍ରଭାବଶାଳୀ ମନେହୁଏ । ଏହା ନିଶ୍ଚେତକ ଏବଂ ଯନ୍ତ୍ରଣା ନିବାରଣ ପାଇଁ ମଧ୍ୟ ବ୍ୟବହୃତ ହୋଇପାରେ । ଏହା ଏକ ନାକ ସ୍ପ୍ରେ କିମ୍ବା ଶିରାଭ୍ୟନ୍ତର ଇଞ୍ଜେକ୍ସନ ଭାବରେ ବ୍ୟବହୃତ ହୁଏ । ସ୍ତନ୍ୟପାନ କରାଯାଉ ନଥିବା ସମୟରେ ବ୍ୟବହାର କରିବାକୁ ପରାମର୍ଶ ଦିଆଯାଏ । ଏହା ମୁଖ୍ୟତଃ ଏହା ଏନ-ମିଥାଇଲ-ଡି-ଆସ୍ପାର୍ଟେଟ କରି କାର୍ଯ୍ୟକ୍ଷମ ହୁଏ ।  ୨୦୧୯ରେ ଆମେରିକା ଏବଂ ୟୁରୋପରେ ଚିକିତ୍ସା ବ୍ୟବହାର ପାଇଁ ଏହା ଅନୁମୋଦିତ ହୋଇଥିଲା । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଷ୍ଟ୍ରରେ ୨୦୨୧ ମସିହାରୁ ଚିକିତ୍ସାର ପ୍ରଥମ ମାସ ପାଇଁ ନାକ ସ୍ପ୍ରେର ମୂଲ୍ୟ ପ୍ରାୟ ୫,୫୦୦ରୁ ୭,୯୦୦ ଡଲାର ଅଟେ।   ଯୁକ୍ତରାଜ୍ୟରେ ୫୦ ମିଗ୍ରା ଥିବା ୧୦ ଭାଏଲର ମୂଲ୍ୟ ପ୍ରାୟ ୨୬ ପାଉଣ୍ଡ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପ୍ରହଲ୍ଲାଦ ସିନ୍ଧେ

**ପ୍ରହଲ୍ଲାଦ ଭଗବାନରାଓ ସିନ୍ଧେ** (୧୯୩୩ – ୨୩ ଜୁନ ୨୦୦୪) ଜଣେ ଭାରତୀୟ-ମରାଠୀ ଗାୟକ ଥିଲେ । ସେ ଭକ୍ତି ଗୀତ, ଆମ୍ବେଦକରାଇଟ୍ ଗୀତ ଏବଂ କବାଲି ଆଦି ଗାୟକ ପାଇଁ ପ୍ରସିଦ୍ଧ ଥିଲେ ।

## ପ୍ରାରମ୍ଭିକ ଜୀବନ 
ପ୍ରହଲ୍ଲାଦ ୧୯୩୩ ମସିହାରେ ଅହମ୍ମଦନଗରର ପିମ୍ପଲଗାଁ ଗ୍ରାମରେ ଭଗବନରାଓ ଏବଂ ସୋନାବାଇ ସିନ୍ଧେଙ୍କ ଔରସରୁ ଜନ୍ମଗ୍ରହଣ କରିଥିଲେ । ତାଙ୍କ ତିନି ଭାଇଙ୍କ ମଧ୍ୟରେ ସେ ସାନ ଥିଲେ । ପିଲାଦିନେ ତାଙ୍କ ପରିବାର ଦାରିଦ୍ରତା ପାଇଁ ସେ ତାଙ୍କ ପିତାମାତାଙ୍କ ସହିତ କିର୍ତ୍ତନରେ ଏବଂ ରାସ୍ତାଘାଟରେ ଗୀତ ଗାଇବା ଆରମ୍ଭ କରିଥିଲେ । ଛୋଟବେଳୁ ସେ ଇସମାଇଲ ଆଜାଦଙ୍କ ଦଳରେ ତବଲା ବାଦକ ଭାବରେ କାମ କରିବା ଆରମ୍ଭ କରିଥିଲେ । ସେ *ହାଇଦର କି ତଲୱାର୍* ଗୀତରେ ଜଣେ ପ୍ରଚ୍ଛଦପଟ ଗାୟକ ଭାବରେ ଏହାର କିଛି ଅଂଶ ଗାଇଥିଲେ । ତାଙ୍କ ପ୍ରଥମ ଭକ୍ତି ଆଲବମ୍ ଏଚ୍ଏମ୍‌ଭିଦ୍ୱାରା ମୁକ୍ତିଲାଭ କରିଥିଲା । ସେ ଅନେକ ଭକ୍ତିଗୀତ ଏବଂ ଲୋକଗୀତ ଗାଇଥିଲେ ଯାହା ତାଙ୍କୁ ମହାରାଷ୍ଟ୍ରରେ ପ୍ରସିଦ୍ଧ କରିଥିଲା । ସେ କିଛି କବାଲି ମଧ୍ୟ ଗାଇଥିଲେ ।

## ବ୍ୟକ୍ତିଗତ ଜୀବନ 
ସେ ରୁକମଣିବାଇଙ୍କୁ ବିବାହ କରିଥିଲେ । ଗାୟକ ଆନନ୍ଦ ସିନ୍ଧେ, ମିଲିନ୍ଦ ସିନ୍ଧେ ଏବଂ ଦିନକର ସିନ୍ଧେ ତାଙ୍କର ପୁଅ । ଆନନ୍ଦଙ୍କ ପୁଅ ଆଦର୍ଶ ସିନ୍ଧେ, ଉତ୍କର୍ଷ ଏବଂ ହର୍ଷଦ ତାଙ୍କର ନାତି । ସିନ୍ଧେ ପରିବାର ବି.ଆର. ଆମ୍ବେଦକରଙ୍କଦ୍ୱାରା ପ୍ରଭାବିତ ହୋଇ ବୌଦ୍ଧ ଧର୍ମ ଅନୁସରଣ କରିଛନ୍ତି ।

## ଆଧାର 
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:୨୦୦୪ ମୃତ୍ୟୁ
ଶ୍ରେଣୀ:୧୯୩୩ ଜନ୍ମ
ବଙ୍ଗପାଣ୍ଡୁ ଉଷା

thumb|ଆନ୍ଧ୍ର ପ୍ରଦେଶର ରାଜ୍ୟପାଳଙ୍କ ସହିତ ଉଷା ।

**ବଙ୍ଗପାଣ୍ଡୁ ଉଷା** ଜଣେ ତେଲୁଗୁ ଭାଷାଭାଷୀ ବାଲ୍ଲାଡ ବାଦକ । ସେ ୱାଇଏସ୍ଆର୍ କଂଗ୍ରେସ ପାର୍ଟିର ଜଣେ ସଦସ୍ୟା ଭାବରେ କାର୍ଯ୍ୟ କରୁଛନ୍ତି । ସେ ଲୋକଗୀତ ଓ ନୃତ୍ୟ ପାଇଁ ଜଣାଶୁଣା । ଆନ୍ଧ୍ର ପ୍ରଦେଶ ରାଜ୍ୟ ସରକାର ତାଙ୍କୁ ରାଜ୍ୟ ସୃଜନଶୀଳତା ଏବଂ ସଂସ୍କୃତି ଆୟୋଗର ଅଧକ୍ଷ ଭାବରେ ନିଯୁକ୍ତି କରିଛନ୍ତି ।

## ଜୀବନୀ 
ସେ ଜଣାଶୁଣା ବଲ୍ଲାଡ ବାଦକ ଓ କବି ବଙ୍ଗପାଣ୍ଡୁ ପ୍ରସାଦ ରାଓଙ୍କ ଝିଅ । ସେ ବାମପନ୍ଥୀ ସଂସ୍ଥା ସହିତ ଜଡ଼ିତ ଥିଲେ ଏବଂ ପରେ ୨୦୧୧ ମସିହାରେ ୱାଇଏସ୍ଆର୍ କଂଗ୍ରେସ ପାର୍ଟିରେ ଯୋଗ ଦେଇଥିଲେ ।

## ଆଧାର 
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଡେନୋସୁମାବ

**ଡେନୋସୁମାବ, ବିକ୍ରୟ ନାମମାନ ଯଥାକ୍ରମେ** **ପ୍ରୋଲିଆ** ଏବଂ ଏକ୍ସଗେଭା (**Xgeva),** ଏକ ଔଷଧ ଯାହା ଓଷ୍ଟିଓପୋରୋସିସ୍, ହାଡ କର୍କଟ ଏବଂ କର୍କଟ ରୋଗ ଜନିତ ହାଇପରକ୍ୟାଲସେମିଆର  ଚିକିତ୍ସା ପାଇଁ ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକ୍ସନ ଆକାରରେ ଏହା ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଣ୍ଠି ଏବଂ ମାଂସପେଶୀ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ସେଲୁଲାଇଟିସ୍, କମ୍ କ୍ୟାଲସିୟମ୍, ଆଲର୍ଜି ପ୍ରତିକ୍ରିୟା ଏବଂ ଅଧଃ ହନୁହାଡ଼ ତ‌ଥା ଉର୍ଦ୍ଧ୍ୱ ହନୁହାଡ଼ () ନଷ୍ଟ 

(osteonecrosis of the jaw) ହୋଇଯାଏ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପେରିଣ୍ଡୋପ୍ରିଲ

{{Infobox drug
| IUPAC_name      = (2*S*,3*aS*,7*aS*)-1-[(2*S*)-2-{[(2*S*)-1-ethoxy-1-oxopentan-2-yl]amino}propanoyl]-octahydro-1*H*-indole-2-carboxylic acid

| image           = Perindopril structure.svg
| width           = 222

| pronounce       = per-in-do-pril
| tradename       = Coversyl, Coversum, Aceon, others
| Drugs.com       = 

| pregnancy_US    = D
| legal_US        = Rx-only

| routes_of_administration= By mouth
| bioavailability = 24%
| protein_bound   = 20%
| metabolism      = Renal
| onset           =
| elimination_half-life= 1–17 hours for perindoprilat (active metabolite)

| duration_of_action=
| synonyms        =
| C               = 19
| H               = 32
| N               = 2
| O               = 5
| SMILES          = O=C(OCC)[C@@H](N[C@H](C(=O)N1[C@H](C(=O)O)C[C@@H]2CCCC[C@H]12)C)CCC
| StdInChI        = 1S/C19H32N2O5/c1-4-8-14(19(25)26-5-2)20-12(3)17(22)21-15-10-7-6-9-13(15)11-16(21)18(23)24/h12-16,20H,4-11H2,1-3H3,(H,23,24)/t12-,13-,14-,15-,16-/m0/s1
| StdInChIKey     = IPVQLZZIHOAWMC-QXKUPLGCSA-N
| StdInChIKey_Ref = 
| StdInChI_Ref    = 
| verifiedrevid   = 464199140
}}

**ପେରିଣ୍ଡୋପ୍ରିଲ** ଏକ ଔଷଧ ଯାହା ଉଚ୍ଚ ରକ୍ତଚାପ, ହୃଦ୍‌ପାତ, ମଧୁମେହ ସମ୍ବନ୍ଧୀୟ ବୃକ୍‌କ ରୋଗ ଏବଂ କରୋନାରୀ ଧମନୀ ରୋଗର ଚିକିତ୍ସା ପାଇଁ  ଦିଆଯାଏ ।   ଏହା ପାଟିରେ ଦିଆଯାଏ । ସର୍ବାଧିକ ପ୍ରଭାବ ମିଳିବାକୁ ଅନେକ ସପ୍ତାହ ଲାଗିଯାଏ । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ଏକ ମାସର ଔଷଧର ମୂଲ୍ୟ ପ୍ରାୟ ୭ ପାଉଣ୍ଡ । ଏହା ପେରିଣ୍ଡୋପ୍ରିଲ ଏର୍ବୁମାଇନ ଓ ପେରିଣ୍ଡୋପ୍ରିଲ ଅର୍ଜିନିନ ନାମରେ ଉପଲବ୍ଧ ହୁଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ପାଲିପେରିଡୋନ

**ପାଲିପେରିଡୋନ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ଇନଭେଗା,** ହେଉଛି ଏକ ଅସ୍ୱାଭାବିକ ବା ଏଟିପିକାଲ୍ ଆଣ୍ଟିସାଇକୋଟିକ୍ ଔଷଧ ଯାହା ସିଜୋଫ୍ରେନିଆ ଏବଂ ସିଜୋଫେକ୍ଟିଭ୍ ବେମାରୀ ଇତ୍ୟାଦିର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଇପାରେ କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଇପାରେ । ଏହି ରୋଗର ଚିକିତ୍ସା ଫଳ ବିଷୟରେ ଯେତେବେଳେ ଅପ୍ରକାଶିତ ସାହିତ୍ୟକୁ ଅନ୍ତର୍ଭୁକ୍ତ କରାଯାଏ, ଲାଭଗୁଡ଼ିକ କମ୍ ହୋଇଥାଏ ଏବଂ କେବଳ ପ୍ରକାଶିତ ସାହିତ୍ୟକୁ ଦେଖିବା ଅପେକ୍ଷା କ୍ଷତି ଅଧିକ ହୋଇଥାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ନିଦ୍ରା ସମସ୍ୟା, ପାର୍କିନସୋନିଜ୍ମ, ଅନିଚ୍ଛାକୃତ ମାଂସପେଶୀ ଚଳନ, ମୁଣ୍ଡ ବୁଲାଇବା, ଉତ୍ତେଜନା, ଉଦାସୀନତା, ଓଜନ ବୃଦ୍ଧି, ଅଇ, ଶୁଖିଲା ପାଟି, କ୍ୟୁଟି (QT) ବିସ୍ତାର, ଏବଂ ଥକ୍କା ଅନ୍ତର୍ଭୁକ୍ତ ହୋଇପାରେ । ଡୋପାମାଇନ୍ ଏବଂ ସେରୋଟୋନିନ୍ ଉପରେ ଏହାର ପ୍ରଭାବ ଯୋଗୁଁ ଉପକାର ମିଳୁଥିବା ବିଶ୍ୱାସ କରାଯାଏ । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଗୋଟିଏ ମାସରେ ବ୍ୟବ‌ହାର ଖର୍ଚ୍ଚ ପ୍ରାୟ £୧୦୫ ହୁଏ । ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ ୪୦୦ ଡଲାର ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ରାଇନୋଫାଇମା

**ରାଇନୋଫାଇମା** ହେଉଛି ଏକ ପ୍ରକାର ରୋଗ ଯେଉଁଥିରେ ମଣିଷର ନାକ ଗୋଲାକାର ଓ ବଡ଼ ହୋଇଯାଏ ।   ନାକ ଉପରେ ଛୋଟ ଛୋଟ ଫୁଲା ଓ ଗାତ ଦେଖାଯାଏ, ଚର୍ମ ଲାଲ ହୋଇପାରେ, ରକ୍ତନଳୀ ଦୃଶ୍ୟମାନ ହୋଇପାରେ । ନାକ ବ୍ୟତୀତ ଥୋଡ଼ି, କାନ, ଆଖିପତା ଏବଂ କପାଳ ମଧ୍ୟ ସମାନ ଭାବରେ ପ୍ରଭାବିତ ହୋଇପାରେ । ୫୦ ବର୍ଷରୁ ଅଧିକ ଧଳା ପୁରୁଷଙ୍କଠାରେ (ଗୋରା ଲୋକ) ଏହି ଅବସ୍ଥା ଅଧିକ ଦେଖାଯାଏ  ଏସିଆ ଲୋକ ଏବଂ ଆଫ୍ରିକୀୟମାନଙ୍କଠାରେ ଏହା ଏକ ଅଭାବନୀୟ ଘଟଣା।  ୧୪୦୦ ମସିହା ପରଠାରୁ ଏହି ଅବସ୍ଥା ବର୍ଣ୍ଣନା କରାଯାଇଛି । ଏହାକୁ ହୁଇସ୍କି ନାକ, ଜିନ ବ୍ଲୋସୋମ ଓ ଆଳୁ ନାକ ମଧ୍ୟ କୁହାଯାଏ । ବାରମ୍ବାର ଏହି ଅବସ୍ଥା କଳଙ୍କ ସହିତ ଜଡିତ ଥାଏ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଶିଙ୍ଗଲ୍ସ ଟିକା

**ଶିଙ୍ଗଲ୍ସ ଟିକା**, ଅନ୍ୟ ନାମ **ଜୋଷ୍ଟର ଟିକା** , ଏହି ଟିକା ଦୁଇ ପ୍ରକାର ଅଛି, **ସିଙ୍ଗ୍ରିକ୍ସ** ଏବଂ **ଜୋଷ୍ଟାଭାକ୍ସ** ଟିକା ଯାହା ହର୍ପିସ୍ ଜୋସ୍ଟର ଏବଂ ପୋଷ୍ଟରପେଟିକ୍ ନ୍ୟୁରାଲଜିଆର ବିପଦକୁ ହ୍ରାସ କରିଥାଏ, ଯାହା ଭାରିସେଲା ଜୋଷ୍ଟର ଭୂତାଣୁର (VZV) ପୁନଃ ସକ୍ରିୟ ସମ୍ଭାବନା ସୃଷ୍ଟି ହୋଇଥାଏ ଯାହା ହାଡ଼ଫୁଟି ରୋଗ ସୃଷ୍ଟି କରେ । ଜୋଷ୍ଟାଭ୍ୟାକ୍ସ ଅପେକ୍ଷା ସିଙ୍ଗ୍ରିକ୍ସ ଅଧିକ ହର୍ପିସ ଜୋସ୍ଟର ରୋଗକୁ ରୋକିବା ଦେଖାଯାଏ, ଯଦିଓ ପାର୍ଶ୍ୱ ପ୍ରତିକ୍ରିୟା ଅଧିକ ହୁଏ ଏବଂ ଏହା ଦୁଇଟି ମାତ୍ରା ଆବଶ୍ୟକ କରେ ।   ପୂର୍ବତନ ହାଡ଼ଫୁଟି, ହର୍ପିସ ଜୋଷ୍ଟର ଓ ହର୍ପିସ ଜୋଷ୍ଟର ଟିକା ନେଇଥିଲେ ମଧ୍ୟ ୫୦ ବର୍ଷରୁ ଅଧିକ ବୟସରେ ସିଙ୍ଗ୍ରିକ୍ସ ଦେବା ଅନୁମୋଦିତ ଅଟେ । ଦୁର୍ବଳ ପ୍ରତିରକ୍ଷା ଥିବା ଲୋକଙ୍କ ପାଇଁ, ସିଙ୍ଗ୍ରିକ୍ସ ଅଧିକ ପସନ୍ଦଯୋଗ୍ୟ । ଜୋଷ୍ଟାଭ୍ୟାକ୍ସ ହେଉଛି ଏକ ଜୀବନ୍ତ ଆଟେନୁଏଟେଡ୍ ଟିକା ଯାହା ମୂଳତ ହାଡ଼ଫୁଟି ଟିକାର ଏକ ସାଧାରଣ‌ଠାରୁ ଅଧିକ ମାତ୍ରାକୁ ନେଇ ଗଠିତ ।  ସିଙ୍ଗ୍ରିକ୍ସ ପରି କମ ଇମ୍ୟୁନିଟି ଥିଲେ କିମ୍ବା ଗର୍ଭବତୀ ଥିବା ଲୋକଙ୍କ ପାଇଁ ଜୋଷ୍ଟାଭ୍ୟାକ୍ସ ଉପଯୁକ୍ତ ନୁହେଁ । ଉଭୟ ଟୀକାକରଣର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ସାମାନ୍ୟରୁ ମଧ୍ୟମ ଅଟେ ଏବଂ ଇଞ୍ଜେକ୍ସନ ସ୍ଥାନରେ ଯନ୍ତ୍ରଣା, ଥକାପଣ ଏବଂ ମୁଣ୍ଡବିନ୍ଧା ହୋଇପାରେ ।

୨୦୧୭ ମସିହାରେ ଯୁକ୍ତରାଷ୍ଟ୍ରରେ ଡାକ୍ତରୀ ବ୍ୟବହାର ପାଇଁ ସିଙ୍ଗ୍ରିକ୍ସ ଅନୁମୋଦିତ ହୋଇଥିବାବେଳେ ଜୋସ୍ତାଭାକ୍ସ ୨୦୦୬ରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୧୦ ସୁଦ୍ଧା ଦୁଇଟି ମାତ୍ରା ପାଇଁ ସିଙ୍ଗ୍ରିକ୍ସର ମୂଲ୍ୟ ୩୧୦ ଡଲାର ଅଟେ। ଯୁକ୍ତରାଜ୍ୟରେ ଜୋଷ୍ଟାଭ୍ୟାକ୍ସର ଏକ ମାତ୍ରା ମୂଲ୍ୟ £୧୦୦ ଅଟେ । ୨୦୨୦ ମସିହାଠାରୁ ଜୋଷ୍ଟାଭ୍ୟାକ୍ସ ଯୁକ୍ତରାଷ୍ଟ୍ରରେ ଆଉ ଉପଲବ୍ଧ ହେଉ ନାହିଁ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିଞ୍ଜମୁରି ଅନସୂୟା ଦେବୀ

**ବିଞ୍ଜମୁରି ଅନସୂୟା ଦେବୀ** (୧୨ ମଇ ୧୯୨୦ – ୨୩ ମାର୍ଚ୍ଚ ୨୦୧୯) ଜଣେ ତେଲୁଗୁ-ଭାଷାଭାଷୀ ଭାରତୀୟ କଣ୍ଠଶିଳ୍ପୀ, ହାରମୋନିଅମ୍ ବାଦକ, ସଙ୍ଗୀତକାର ଥିଲେ । ସେ ମୁଖ୍ୟତଃ ଲୋକଗୀତ ଗାୟିକା ଥିଲେ ।

## ଜୀବନୀ 
ସେ ତେଲୁଗୁ-ସଂସ୍କୃତ ପଣ୍ଡିତ, ଲେଖକ, ମଞ୍ଚ କଳାକାର ବିଞ୍ଜମୁରି ଭେଙ୍କଟ ଲକ୍ଷ୍ମୀ ନରସିଂହ ରାଓଙ୍କ ଝିଅ ।

ସେ ମହାତ୍ମା ଗାନ୍ଧୀ, ଜବାହରଲାଲ ନେହେରୁ, ସର୍ବପଲ୍ଲୀ ରାଧାକ୍ରିଷ୍ଣନ ଏବଂ ସୁବାସ ଚନ୍ଦ୍ର ବୋଷଙ୍କ ଉପସ୍ଥିତିରେ ସ୍ୱାଧୀନତା ସଂଗ୍ରାମ ଆନ୍ଦୋଳନ ସମୟରେ ସଙ୍ଗୀତ ପରିବେଷଣ କରିଥିଲେ ।

ତାଙ୍କ ଲିଖିତ ଦୁଇଟି ବହି 'ବାଭା ଗୀତାଲୁ' ଏବଂ 'କମ୍ପାଇଲେସନ୍ ଅଫ୍ ଫୋକ୍ ସଙ୍ଗ୍‌ସ୍' ପ୍ରକାଶିତ ହୋଇଛି । ୧୯୭୭ ମସିହାରେ ଆନ୍ଧ୍ର ବିଶ୍ୱବିଦ୍ୟାଳୟଦ୍ୱାରା ତାଙ୍କୁ ଡକ୍ଟରେଟ ଉପାଧୀରେ ଭୂଷିତ କରାଯାଇଥିଲା । ପ୍ୟାରିସ୍‌ରେ ତାଙ୍କୁ କୁଇନ୍ ଅଫ୍ ଫୋକ୍ ଆୱାର୍ଡ଼ ଏବଂ ଆମେରିକାରେ ତାଙ୍କୁ ଲାଇଫ୍ ଟାଇମ୍ ଆଚିଭ୍‌ମେଣ୍ଟ ଆୱାର୍ଡ଼ ପ୍ରଦାନ କରାଯାଇଥିଲା ।

## ଆଧାର 
## ବାହାର ଆଧାର 
ଶ୍ରେଣୀ:୧୯୨୦ ଜନ୍ମ
ଶ୍ରେଣୀ:୨୦୧୯ ମୃତ୍ୟୁ
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଶ୍ରେଣୀ:ତେଲୁଗୁ କଣ୍ଠଶିଳ୍ପୀ
ପୁଷ୍ପଶ୍ରୀ ପଟ୍ଟନାୟକ

**ପୁଷ୍ପଶ୍ରୀ ପଟ୍ଟନାୟକ** ଜଣେ ଭାରତୀୟ ଶିକ୍ଷାବିଦ୍, ଲୋକପ୍ରିୟ ବିଜ୍ଞାନ ଲେଖିକା, ସାମାଜିକ କର୍ମୀ ଏବଂ ଅଭିଲେଖକାରୀ । ସେ ବିଜ୍ଞାନ ଶିକ୍ଷା, ଲୋକପ୍ରିୟ ବିଜ୍ଞାନ, ପରିବେଶବିଜ୍ଞାନ ଏବଂ ଅଭିଲେଖ କ୍ଷେତ୍ରରେ ତାଙ୍କର ଅବଦାନ ପାଇଁ ଜଣାଶୁଣା । *ଏକ୍ସପ୍ଲୋରିଂ ନେଚର* (ଇଂରାଜୀ) ତାଙ୍କର ଅନ୍ୟତମ ଉଲ୍ଲେଖନୀୟ ପୁସ୍ତକ । ସେ ନିଖିଳ ମୋହନ ପଟ୍ଟନାୟକଙ୍କୁ ବିବାହ କରିଥିଲେ ଓ ତାଙ୍କ ସହ ମିଶି ସୃଜନିକା ନାମକ ଅଣଲାଭକାରୀ ସଂଗଠନ ପ୍ରତିଷ୍ଠା କରିଥିଲେ । ଏହି ଅନୁଷ୍ଠାନ ଓଡ଼ିଆ ଭାଷା ଉପରେ ଗୁରୁତ୍ୱ ଦେବା ସହିତ ବିଜ୍ଞାନ, ଶିକ୍ଷା ଓ ବିକାଶ କ୍ଷେତ୍ରରେ ଗବେଷଣା ଓ ଉଦ୍ଭାବନ କରିଆସିଛି । ପୁଷ୍ପଶ୍ରୀ ପଟ୍ଟନାୟକ ସୃଜନିକାଠାରେ ଶିଶୁ ଶିକ୍ଷା କାର୍ଯ୍ୟକ୍ରମ "ଇଣ୍ଟିଗ୍ରାଲ ଏଜୁକେସନ ସେଣ୍ଟର" ପ୍ରତିଷ୍ଠା କରିବା ସହ ଅନୁଷ୍ଠାନର ପତ୍ରିକା *ବିଜ୍ଞାନ ତରଙ୍ଗ*ର ସହ-ସମ୍ପାଦନା କରିଥିଲେ । ସେ ୧୯୯୭ ମସିହାରେ *କାହିଁକି ଭାଇ କାହିଁକି* ପାଇଁ ପ୍ରାଣକୃଷ୍ଣ ପରିଜା ଲୋକପ୍ରିୟ ବିଜ୍ଞାନ ପୁରସ୍କାର ପାଇଥିଲେ ।

## ପ୍ରାରମ୍ଭିକ ଜୀବନ 
ପୁଷ୍ପଶ୍ରୀ ପଟ୍ଟନାୟକ ଓଡ଼ିଶାର ପୁରୀଠାରେ ୧୯୫୮ ମସିହାରେ ଜନ୍ମଗ୍ରହଣ କରିଥିଲେ ।

## ଶିକ୍ଷା 
ପଟ୍ଟନାୟକ ଉତ୍କଳ ବିଶ୍ୱବିଦ୍ୟାଳୟରୁ ଜୀବବିଜ୍ଞାନରେ ସ୍ନାତକୋତ୍ତର ଓ ଶିକ୍ଷାରେ ସ୍ନାତକ (ବି.ଏଡ.) ଲାଭକରିଥିଲେ ।

## ବିବାହ 
ପୁଷ୍ପଶ୍ରୀ ପଟ୍ଟନାୟକ ନିଖିଳ ମୋହନ ପଟ୍ଟନାୟକଙ୍କୁ ବିବାହ କରିଥିଲେ ।

## ସୃଜନିକା 
ବିଜ୍ଞାନ, ଶିକ୍ଷା ଓ ବିକାଶ କ୍ଷେତ୍ରରେ ଗବେଷଣା ଓ ଉଦ୍ଭାବନ ଏବଂ ବିଶେଷ କରି ଓଡ଼ିଆ ଭାଷା ଉପରେ ଗୁରୁତ୍ୱ ଦେଇ ସେ ୧୯୮୩ ମସିହାରେ ନିଖିଳ ମୋହନ ପଟ୍ଟନାୟକଙ୍କ ସହ ମିଶି ସୃଜନିକା ପ୍ରତିଷ୍ଠା କରିଥିଲେ । ସେ ସେଠାରେ "ଇଣ୍ଟିଗ୍ରାଲ ଚିଲ୍ଡ୍ରେ ନ ଏଜୁକେସନ୍ ସେଣ୍ଟର"ର ନେତୃତ୍ୱ ନେଇଥିଲେ, ଲୋକପ୍ରିୟ ବିଜ୍ଞାନ ପତ୍ରିକା *ବିଜ୍ଞାନ ତରଙ୍ଗ*ର ସହ-ସମ୍ପାଦନା କରିଥିଲେ ଏବଂ ସୃଜନିକାର ଶିକ୍ଷକ ଓ ଛାତ୍ର ନିୟୋଜନ କାର୍ଯ୍ୟକ୍ରମର ନେତୃତ୍ୱ ନେଇଥିଲେ । ବିପୁଳ ପରିମାଣର ପବ୍ଲିକ ଡୋମେନ ଓ ଅନ୍ୟାନ୍ୟ ପୁସ୍ତକ ସଂରକ୍ଷଣ, *ପୂର୍ଣ୍ଣଚନ୍ଦ୍ର ଓଡ଼ିଆ ଭାଷାକୋଷ*ର ଡିଜିଟାଲ ସଂସ୍କରଣର ସମୀକ୍ଷା ଏବଂ ଅନଲାଇନ ପୋର୍ଟାଲ ଓଡ଼ିଆ ବିଭବ ନିମନ୍ତେ ପୁସ୍ତକ ଆୟୋଜନ କରିବା ସମେତ ସୃଜନିକାର ଅଭିଲେଖ କାର୍ଯ୍ୟର ତଦାରଖ କରିଥିଲେ ।

### ଇଣ୍ଟିଗ୍ରାଲ ଚିଲ୍ଡ୍ରେନ ଏଜୁକେସନ ସେଣ୍ଟର 
ପିତାମାତାଙ୍କ ଆଗ୍ରହ ଅଭାବ, ଆର୍ଥିକ ସମସ୍ୟା କିମ୍ବା ଦଳିତ ସମ୍ପ୍ରଦାୟରୁ ହୋଇଥିବା ଭଳି ବିଭିନ୍ନ କାରଣରୁ ଶିକ୍ଷାଲାଭରେ ଅସୁବିଧା ଭୋଗୁଥିବା ପିଲାମାନଙ୍କୁ ସାହାଯ୍ୟ କରିବା ପାଇଁ ପଟ୍ଟନାୟକ ନିଜ ଘର ଏବଂ ବଗିଚାରେ ଇଣ୍ଟିଗ୍ରାଲ ଚିଲ୍ଡ୍ରେନ ଏଜୁକେସନ ସେଣ୍ଟର ("ସଣ୍ଡେ ସ୍କୁଲ" ନାମରେ ମଧ୍ୟ ଜଣା) ସହ-ଆରମ୍ଭ କରିଥିଲେ । ବିଦ୍ୟାଳୟଟି ସମ୍ପୂର୍ଣ୍ଣ ସ୍ୱେଚ୍ଛାକୃତ ଥିଲା ଏବଂ ସ୍ଥାନୀୟ ପିଲାମାନେ ରବିବାର ଅପରାହ୍ନରେ ଆସୁଥିଲେ । ନିର୍ଦ୍ଧାରିତ ଯୋଜନା କିମ୍ବା ପାଠ ଖସଡ଼ା ବଦଳରେ ସେ ଏବଂ ଅନ୍ୟ ସୃଜନିକା ସ୍ୱେଚ୍ଛାସେବୀମାନେ ଜ୍ୟାମିତି ଏବଂ ବିଜ୍ଞାନ ବିଷୟ ପଢ଼ାଇବା ପାଇଁ ହାତ ତିଆରି ଶିକ୍ଷଣ ଉପକରଣ ବ୍ୟବହାର କରିଥିଲେ ।

### ବିଜ୍ଞାନ ତରଙ୍ଗ 
ପଟ୍ଟନାୟକ ପିଲାମାନଙ୍କ ପାଇଁ ପ୍ରକାଶିତ ଏକ ଲୋକପ୍ରିୟ ବିଜ୍ଞାନ ପତ୍ରିକା *ବିଜ୍ଞାନ ତରଙ୍ଗ*ର ସହ-ସମ୍ପାଦନା କରିଥିଲେ ।

## ରଚନାବଳୀ 
* 
* 
* 
* 
* 

## ଆଧାର 
## ବାହାର ଲିଙ୍କ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:ଭାରତୀୟ ବିଜ୍ଞାନ ଲେଖିକା
ଶ୍ରେଣୀ:୧୯୫୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ସାହିତ୍ୟିକ
ନିଓମାଇସିନ

**ନିଓମାଇସିନ** ଏକ ଆଣ୍ଟିବାୟିଟିକ ଅଟେ । ଏହା ଜୀବାଣୁ ଜନିତ ଚର୍ମ ସଂକ୍ରମଣର ଚିକିତ୍ସା କରିବା ପାଇଁ ବ୍ୟବ‌ହାର କରାଯାଏ । ଆଖି ଟୋପା ଭାବରେ ଏହା ନେତ୍ରାବରଣ ପ୍ରଦାହ ଚିକିତ୍ସା ପାଇଁ ବ୍ୟବହୃତ ହୁଏ ଏବଂ କାନ ଟୋପା ଭାବରେ ଏହା ବ‌ହିଃ କର୍ଣ୍ଣ ପ୍ରଦାହ ପାଇଁ ବ୍ୟବହୃତ ହୁଏ । 

ଚର୍ମରେ ପ୍ରୟୋଗ କଲେ ସାଧାରଣ ପାର୍ଶ୍ୱ ପ୍ରତିକ୍ରିୟାରେ କଣ୍ଟାକ୍ଟ ଡର୍ମାଟାଇଟିସ୍ ହୋଇପାରେ ।  ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ବାହ୍ୟ ପ୍ରୟୋଗ ସାମଗ୍ରୀ ସାଧାରଣତଃ ଶସ୍ତା ଅଟେ ।

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ବିମଳାକ୍କା

**ଅରୁଣୋଦୟା ବିମଳା** (ଜନ୍ମ: ୧୯୬୪; **ବିମଳାକ୍କା** ଭାବରେ ଜଣାଶୁଣା) () ଜଣେ ଭାରତୀୟ ତେଲୁଗୁ-ଭାଷାଭାଷୀ ବଲ୍ଲାଡ ବାଦ ଏବଂ ସମାଜସେବୀ । ଅରୁଣୋଦୟା ସାଂସ୍କୃତିକ ସମାଖ୍ୟା (ଏସିଏଫ୍) ନାମକ ତାଙ୍କ ଏକ ଲୋକଗୀତ ଦଳ ଅଛି । ତେଲେଙ୍ଗାନା ରାଜ୍ୟ ଗଠନ ସମୟରେ ସେ ଏକ ସଂଯୁକ୍ତ କାର୍ଯ୍ୟକାରୀ କମିଟିର ମୁଖ୍ୟ ଥିଲେ ।

## ପ୍ରାରମ୍ଭିକ ଜୀବନ 
ବିମଳାକ୍କା ଅବିଭାଜିତ ଆନ୍ଧ୍ର ପ୍ରଦେଶର ନଳୋଗଣ୍ଡା ଜିଲ୍ଲାର ଅଲେରୁ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ମାଆଙ୍କ ନାମ ନରସମ୍ମା ଏବଂ ବାପାଙ୍କ ନାମ ବନ୍ଦ୍ରୁ ନରସିଂହ୍ମାୟା, ଯିଏକି ତେଲେଙ୍ଗାନା ରାଜ୍ୟ ଗଠନର ଜଣେ ବିପ୍ଳବୀ ଥିଲେ ।

## ଜୀବନୀ 
ସେ ରାମ ସତ୍ତାଇଆଃଙ୍କ ପ୍ରେରଣାରେ ଅଳ୍ପ ବୟସରୁ ଗୀତ ଗାଇବା ଆରମ୍ଭ କରିଥିଲେ । ସେ ଯୋଗିନୀ ପରମ୍ପରା ବିରୁଦ୍ଧରେ ସ୍ୱର ଉତ୍ତୋଳନ କରିଥିଲେ । ତେଲେଙ୍ଗାନା ରାଜ୍ୟ ଗଠନ ବିଳ୍ପବରେ ସେ ୧୯୯୫ ମସିହାରେ ଯୋଗ ଦେଇଥିଲେ । ସେ ତେଲେଙ୍ଗାନାର ବିଭିନ୍ନ ଜିଲ୍ଲା ବୁଲି ବୁଲି ଲୋକଗୀତ ପରିବେଷଣ କରୁଛନ୍ତି ।

## ଆଧାର 
ଶ୍ରେଣୀ:୧୯୬୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଭାରତୀୟ ଲୋକଗୀତ ଗାୟିକା
ଡ୍ରୋନାବିନୋଲ

**ଡ୍ରୋନାବିନୋଲ,** ଅନ୍ୟମାନଙ୍କ ମଧ୍ୟରେ ଏକ ବେପାର ନାମ **ମାରିନୋଲ,** ହେଉଛି ଏକ ଔଷଧ ଯାହା ଏଡସ ରୋଗର ଖାଇବା ଲାଳସାକୁ ଉତ୍ସାହିତ କରିବା ପାଇଁ ଏବଂ କେମୋଥେରାପି ଜନିତ ଅଇ ଓ ବାନ୍ତିର ସାଧାରଣ ଚିକିତ୍ସାରେ ଉପଶମ ନ ହେଲେ ବ୍ୟବହୃତ ହୁଏ  ।  ଏହା ପାଟିରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ପେଟ ଯନ୍ତ୍ରଣା, ମୁଣ୍ଡ ବୁଲାଇବା, ପରମ ଆନନ୍ଦ ଅନୁଭବ କରିବା, ଅଇ, ବାନ୍ତି, ଏବଂ ଅସ୍ୱାଭାବିକ ଭାବନା ସୃଷ୍ଟି ହୋଇପାରେ । ୨୦୨୧ ମସିହାରେ ଯୁକ୍ତରାଷ୍ଟ୍ରରେ ୨.୫ ମିଗ୍ରା ମାତ୍ରା ଦିନକୁ ଦୁଇଥର କ୍ରୟ କଲେ ପ୍ରାୟ ୫୨ ଡଲାର ଖର୍ଚ୍ଚ ହୋଇଥାଏ । ଯୁକ୍ତରାଷ୍ଟ୍ରରେ ଏହା ଏକ ଅନୁସୂଚିତ ତୃତୀୟ ନିୟନ୍ତ୍ରିତ ପଦାର୍ଥ ଅଟେ । 

## ଆଧାର 
ଶ୍ରେଣୀ:ଚିକିତ୍ସା ବିଜ୍ଞାନ
ଉମା ଆନନ୍ଦ

**ଉମା ଆନନ୍ଦ** (୧୯୨୩ – ୧୩ ନଭେମ୍ବର ୨୦୦୯) ଜଣେ ଭାରତୀୟ ପତ୍ରକାର ଓ ଅଭିନେତ୍ରୀ ଥିଲେ ।

## ଜୀବନୀ 
ସେ ୧୯୨୩ ମସିହାରେ ବ୍ରିଟିଶ ଭାରତ ଅଧିନସ୍ଥ ଲାହୋରରେ ଏକ ବଙ୍ଗାଳୀ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କ ଭଉଣୀ ଇନ୍ଦୁ ମିଠା ଜଣେ ଭାରତନାଟ୍ୟମ ନୃତ୍ୟାଙ୍ଗାନା ଥିଲେ, ଯିଏକି ପାକିସ୍ତାନରେ ରହିଥିଲେ । ସେ ହିନ୍ଦୀ କଥାଚିତ୍ର ନିର୍ଦ୍ଦେଶକ ଚେତନ ଆନନ୍ଦଙ୍କୁ ୧୯୪୩ ମସିହାରେ ବିବାହ କରିଥିଲେ । ତାଙ୍କ ପୁଅ ହେଉଛନ୍ତି କେତନ ଆନନ୍ଦ ଓ ବିବେକ ଆନନ୍ଦ । ୧୯୪୬ ମସିହାରେ ସେ ନୀଚ ନଗର କଥାଚିତ୍ରରେ ଅଭିନେତ୍ରୀ ଭାବରେ କାର୍ଯ୍ୟ କରିଥିଲେ । ଅଭିନେତା ଦେବ ଆନନ୍ଦ ହେଉଛନ୍ତି ତାଙ୍କ ସମ୍ପର୍କୀୟ । ସେ ୧୩ ନଭେମ୍ବର ୨୦୦୯ରେ ମୃତ୍ୟୁବରଣ କରିଥିଲେ ।

## ପତ୍ରକାର
୧୯୬୫ ମସିହାରୁ ୧୯୮୧ ମସିହା ପର୍ଯ୍ୟନ୍ତ ସେ ସଙ୍ଗୀତ ନାଟକ ଏକାଡେମୀଦ୍ୱାରା ପ୍ରକାଶିତ ଏକ ପତ୍ରିକା ସଙ୍ଗୀତ ନାଟକର ସମ୍ପାଦିକା ଭାବରେ କାର୍ଯ୍ୟ କରିଥିଲେ । ସେ କିଛି ଶିଶୁ ପୁସ୍ତକ ରଚନା କରିଥିଲେ, ଯାହାକି ନ୍ୟାସନାଲ୍ ବୁକ୍ ଟ୍ରଷ୍ଟଦ୍ୱାରା ବିଭିନ୍ନ ଭାଷାରେ ଅନୁବାଦ କରାଯାଇଛି ।

## ଅଭିନୀତ କଥାଚିତ୍ର
* *ନୀଚ ନଗର (୧୯୪୬)*
* *ଟ୍ୟାକ୍ସି ଡ୍ରାଇଭର୍ (୧୯୫୪)*

## ଆଧାର
ଶ୍ରେଣୀ:୧୯୨୩ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଭାରତୀୟ ଅଭିନେତ୍ରୀ